Προσθέστε μια ζεστή γωνιά στην κουζίνα σας είτε βάζοντας χρώμα, είτε για να καθαρίσετε τον αέρα ή αναπτύξτε φρέσκα προϊόντα όλο το χρόνο!\nΗ προσθήκη φυτών εσωτερικού χώρου σε ένα δωμάτιο είναι ένας γρήγορος και εύκολος τρόπος για να ανεβάσετε τη διάθεση και την ψυχολογία σας και όταν πρόκειται για την κουζίνα, η καλλιέργεια φυτών σε εσωτερικούς χώρους μπορεί να έχει και κάποιες πρακτικές εφαρμογές. Το σωστό φυτό μπορεί να βοηθήσει στον καθαρισμό του αέρα, να προσθέσει μια πινελιά ή ακόμα και να παρέχει φρέσκα προϊόντα όλο το χρόνο.\nΕίναι σημαντικό να γνωρίζετε ότι δεν υπάρχει κανένα φυτό που θα ευδοκιμήσει σε όλες τις κουζίνες , αφού κάθε χώρος έχει το δικό του μοναδικό φως, υγρασία και συνθήκες θερμοκρασίας. Ωστόσο, αυτά τα 10 φυτά εσωτερικού χώρου που σας προτείνουμε είναι από τις επιλογές που μπορείτε να ξεκινήσετε.\n1 Pothos είναι πραγματικά μερικά από τα ευκολότερα φυτά εσωτερικού χώρου για να φροντίσετε. Προσαρμόζονται καλά σε διάφορες συνθήκες φωτισμού και θεωρούνται σχετικά ανθεκτικά στην ξηρασία. Επιπλέον, κάνουν εξαιρετικές κρεμαστές γωνιές, ώστε να μην χρειάζεται να σας μειώνουν τον πολύτιμο χώρο του πάγκου σας!\n2 Philodendrons είναι ένα άλλο φυτό χαμηλής συντήρησης που φαίνονται υπέροχα σε κρεμαστά καλάθια. Παρόμοια με το πόθο, θεωρούνται σχετικά ανθεκτικά στην ξηρασία και μπορούν να αναπτυχθούν σε φωτεινό έως μεσαίο έμμεσο φως. Αυτά τα φυτά φύλλων έρχονται σε μια μεγάλη ποικιλία σχημάτων και χρωμάτων και είναι διαβόητα για να είναι μεγάλοι καθαριστές αέρα.\n3 Τα αρωματικά φυτά στην κουζίνα μπορεί να φαίνεται σαν μια προφανής επιλογή, αλλά δεν υπάρχει πραγματικά τίποτα καλύτερο από το μαγείρεμα με φρέσκα, βιολογικά, σπιτικά βότανα όλο το χρόνο. Όσο η κουζίνα σας έχει μια τοποθεσία που δέχεται έντονο, άμεσο ηλιακό φως για το μεγαλύτερο μέρος της ημέρας, τα αρωματικά θα αναπτυχθούν εύκολα. Οι εύκολες ποικιλίες βοτάνων που αναπτύσσονται σε εσωτερικούς χώρους περιλαμβάνουν σχοινόπρασο, μαϊντανό, μέντα, θυμάρι, δεντρολίβανο, βασιλικό, ρίγανη και κόλιαντρο.\n4 Εάν έχετε ένα φωτεινό ηλιόλουστο περβάζι στην κουζίνα σας, τα παχύφυτα είναι μια εξαιρετική επιλογή. Είναι φυτά που αποθηκεύουν νερό σε διάφορα σημεία των φύλλων τους, γεγονός που τα καθιστά ανθεκτικά στην ξηρασία και γενικά φυτά χαμηλής συντήρησης. Υπάρχουν διαφορετικές ποικιλίες που θα σας εκπλήξουν με τα σχημάτα, χρώματα και μεγέθη τους. Τα πιο δημοφιλή είδη περιλαμβάνουν εχεβέρια, αλόη, κράσουλα, σεντουμ και πολλά άλλα.\n5 Τα φυτά αράχνης ή χλωροφύτο είναι από τα ευκολότερα φυτά εσωτερικού χώρου που πρέπει να έχετε στο σπίτι. Ταιριάζουν σε κρεμαστά καλάθια και όταν είναι καλά φροντισμένα ανθίζουν. Αποφύγετε την τοποθέτηση του σε άμεσο φως, καθώς θα προκαλέσει το κάψιμο των φύλλων.\n6 Sansevieria, κοινώς γνωστά ως "γλώσσα της πεθεράς", είναι από τα πιο δημοφιλή φυτά εσωτερικού χώρου. Διατίθενται σε διάφορα χρώματα, σχήματα και μεγέθη και είναι γενικά χαμηλής συντήρησης.\n7 Αν ψάχνετε για ένα μεγάλο φυτό για την κουζίνα σας, οι Ficus elastica είναι μια εξαιρετική επιλογή. Προσαρμόζονται σε μια μεγάλη ποικιλία συνθηκών και μπορούν να αναπτυχθούν και ως δέντρα. Όταν είναι σε εσωτερικούς χώρους, το τακτικό κλάδεμα τα διατηρεί στο σωστό μέγεθος και σχήμα. Επιλέξτε μέσα από μια μεγάλη ποικιλία για να ταιριάξετε το φυτό με τα χρώματα και το σχεδιασμό της κουζίνας σας.\n8 Είτε είστε λάτρης του καφέ είτε όχι, το φυτό Coffea arabica αποτελεί μια εξαιρετική προσθήκη σε οποιαδήποτε κουζίνα. Τα γυαλιστερά φύλλα και η συμπαγής ανάπτυξη τουτο καθιστούν ελκυστικό. Τα φυτά Coffea arabica απαιτούν έντονο, έμμεσο φως και συχνό πότισμα για να ευδοκιμήσουν.\n9 Ζάμια, είναι το φυτό, χαμηλής συντήρησης στην κουζίνα. Είναι εξαιρετικά προσαρμόσιμα και μπορούν να ευδοκιμήσουν σε συνθήκες χαμηλού φωτισμού .\n10 Για όσους απολαμβάνουν να έχουν κομμένα λουλούδια στην κουζίνα, οι αφρικανικές βιολέτες μαζί με τις καλανχόες είναι το τέλειο υποκατάστατο ! Θα ανθίσουν σχεδόν όλο το χρόνο και τις βρίσκεται σε πολλά όμορφα χρώματα. Αυτά τα συμπαγή φυτά εσωτερικού χώρου απολαμβάνουν φωτεινό, έμμεσο φως και συχνό πότισμα!\nΤΑ 5 ΚΑΤΑΛΛΗΛΑ ΦΥΤΑ ΓΙΑ ΤΟ ΓΡΑΦΕΙΟ


dromena: Γεράσιμος Γεννατάς: «Σήμερα όλες οι πράξεις μας είναι πολιτικές»\nΓεράσιμος Γεννατάς: «Σήμερα όλες οι πράξεις μας είναι πολιτικές»\nΟ Γεράσιμος Γεννατάς μιλά χωρίς να φοβάται τη σύγκρουση με ό,τι θεωρείται καθιερωμένο.\nΣυνέντευξη στην Παυλίνα Εξαδακτύλου, Τετάρτη, 9 Μαρτίου 2011 | ΑΓΓΕΛΙΟΦΟΡΟΣ, ΔΙΑΔΡΟΜΕΣ\nΟ ηθοποιός Γεράσιμος Γεννατάς δε μιλά μονάχα για την παράσταση «Ολόκληρος ο Σαίξπηρ σε μια ώρα». Δε μιλά μονάχα για την εποχή της βαρβαρότητας και το σκοτάδι. Δε μιλά μονάχα για ένα τηλεοπτικό τοπίο, φτιαγμένο από βολεμένους που ξέρουν μονάχα να ευτελίζουν. Μιλά για όλα αυτά για τα οποία ένας ηθοποιός έχει χρέος να μιλήσει, αφού σήμερα, περισσότερο από ποτέ, οι καλλιτέχνες οφείλουν να τοποθετηθούν και, γιατί όχι, να συγκρουστούν με τα καθιερωμένα.\nΝα που καταφέρνετε γι’ άλλη μια φορά να χωρέσετε ολόκληρο τον Shakespeare σε μια ώρα...\nΠρόκειται για μία πολύ διασκεδαστική παράσταση, που, όταν πρωτοξεκίνησε, απαιτούσε και διεκδικούσε τη συμμετοχή του κοινού. Ήταν από τις πρώτες παραστάσεις στις οποίες υπήρχε τέτοια διαδραστικότητα, μία παράσταση “interactive”, όπως λέμε. Αυτό δημιούργησε ένα μύθο γύρω από αυτήν. Το γεγονός πως το υλικό της παράστασης αποτελείται από τα έργα του κυρίου Γουίλιαμ, την καθιστά πολύ πιο γοητευτική. Το να διαχειρίζεσαι ένα τέτοιο υλικό, όπως τα λόγια του Shakespeare είναι από μόνο του υπέροχο. Όλοι οι ηθοποιοί ονειρεύονται να πουν κάποια από αυτά τα λόγια κατά τη διάρκεια της σκηνικής τους ζωής. Είναι από μόνα τους ένα μνημείο του ανθρώπινου μυαλού.\nΥπάρχουν σεξπιρικές φράσεις που είναι αδικημένες στο χρόνο, που έχουν δηλαδή υποτιμηθεί;\nΕίναι αμέτρητες οι φράσεις που μπορεί να ξεχωρίσει κανείς μέσα στο έργο του Shakespeare. Κάποιες βέβαια είναι τόσο γνωστές, που έχουν γίνει μότο. Αυτό δείχνει τη δύναμη που έχουν οι φράσεις αυτές, αφού καταφέρνουν να εκφράσουν τη σκέψη πολλών ανθρώπων.\nΣτην παράστασή σας ο Shakespeare «ζωντανεύει» ολόκληρος. Παραμένει, όμως, κι επίκαιρος;\nΗ ανθρώπινη ιστορία είναι πάρα πολύ μικρή. Μιλάμε μόλις για τρεις χιλιάδες χρόνια πολιτισμού. Κάποιοι λένε ότι βρισκόμαστε ακόμη στην εποχή της βαρβαρότητας. Οι άνθρωποι αντιμετωπίζουμε τα ίδια προβλήματα, απλώς με κάποιες διαφοροποιήσεις. Με αυτήν την έννοια, οτιδήποτε κατασκευάζει το ανθρώπινο μυαλό, το οποίο είναι πραγματικά μεγάλο, δεν μπορεί να μη μας αφορά. Ο Shakespeare, παρότι γράφει για την ανθρώπινη ψυχή, μιλά για κοινωνικά ζητήματα, για ζητήματα εξουσίας κι επιβολής που δεν απέχουν πολύ από το σήμερα. Κάπου γράφει μάλιστα: «για τους ηγέτες, το να κυβερνούν σημαίνει να υπάρχουν. Το να πάψουν να κυβερνούν σημαίνει να πάψουν να υπάρχουν». Αυτό μιλά για το σήμερα, για όλους αυτούς τους τενεκέδες της πολιτικής που ταλαιπωρούν τις ζωές μας.\nΈχω την αίσθηση ότι δε διστάζετε να τοποθετείστε δημόσια, χρησιμοποιώντας μια σκληρή γλώσσα. Θεωρώ ότι δεν αυτολογοκρίνεστε...\nΝομίζω ότι σήμερα, περισσότερο από κάθε άλλη φορά, όλες μας οι πράξεις είναι πολιτικές. Όλες μας οι πράξεις έχουν ένα πολιτικό αντίκρισμα. Από τον τρόπο με τον οποίο διαλέγουμε να πιούμε τον καφέ μας μέχρι τον τρόπο με τον οποίο κλείνουμε τις δουλειές μας, τον τρόπο με τον οποίο συμπεριφερόμαστε στους άλλους. Σήμερα είναι χρέος του οποιουδήποτε που θέλει να ονομάζεται καλλιτέχνης -χωρίς να σημαίνει ότι συμπεριλαμβάνω τον εαυτό μου σ’ αυτήν την κατηγορία - να λέει την άποψή του και όχι να προσπαθεί να τα έχει καλά με όλους.\nΗ υποκριτική είναι μια πολιτική πράξη για εσάς;\nΠροσπαθώ να αισθάνομαι ότι προσφέρω ένα εργαλείο σε ανθρώπους που το έχουν ανάγκη στους σκοτεινούς καιρούς στους οποίους ζούμε, διαχειριζόμενος ένα πολύτιμο υλικό, όπως είναι στη συγκεκριμένη παράσταση το έργο του\nΤο τηλεοπτικό τοπίο είναι εξίσου σκοτεινό σήμερα;\nΑυτό είναι ένα ζήτημα που πονάει ολόκληρη την ελληνική κοινωνία και αναρωτιέται κανείς πού θα φτάσει. Το τηλεοπτικό τοπίο αδικεί την κοινωνία μας, αδικεί τη χώρα μας. Είναι ένας χώρος που προβάλλει προϊόντα προς αγορά, ενώ ταυτόχρονα προβάλλει το χειρότερο πρόσωπο των ανθρώπων αυτής της χώρας. Το πιο ευτελές πρόσωπο. Κάποιοι άνθρωποι έχουν βολευτεί και βγάζουν χρήματα, ευτελίζοντας τη ζωή μας. Μας λένε ότι όλα είναι ωραία και μας προσφέρουν αποβλάκωση και αποχαύνωση.\n«Ολόκληρος ο Σαίξπηρ σε μια ώρα» των Άνταμ Λονγκ, Τζες Ουίνφιλντ και Ντάνιελ Σίνγκερ στο Θέατρο «Εγνατία» από τις 3 Μαρτίου.\nΠαίζουν οι: Γεράσιμος Γεννατάς, Ναταλία Δραγούμη, Αντώνης Λουδάρος, Άκης Σακελλαρίου.\nΠαραστάσεις: Πέμπτη, Παρασκευή: 21.15, Σάββατο: 18.15 και 21.15, Κυριακή: 19.30. Γενική είσοδος: 23 ευρώ, φοιτητικό - μαθητικό: 17 ευρώ.\nPosted by Times News at 5:45 AM\nLabels: Γεννατάς Γεράσιμος\n▼ 03/13 - 03/20 (115)\n«Το Σπίτι» της μνήμης - του Μιχάλη Πιερή\nΕξαρχέας, Μπρατάκος, Τοκάκης διεκδικούν τον χρυσό ...\nΟι «Τρεις αδερφές» πάνε Θεσσαλονίκη\nΦως και χρώματα του Σπύρου Βασιλείου\n«Η Μπλανς είναι μια γυναίκα της εποχής μας»\nΕπτά αµαρτήµατα στην ίδια «Στέγη»\nΔύο «Αντιγόνες» στη Γερµανία\n«ΛΕΩΦΟΡΕΙΟ Ο ΠΟΘΟΣ»: Κόσµος ψευδαισθήσεων\nΟΙ ΑΤΑΙΡΙΑΣΤΟΙ: Σγουρός - Παναγιωτοπούλου\nΔημήτρης Χριστοδούλου: «Αγγούρι η παγκόσμια χρηματ...\nΣέξπιρ σε 38 γλώσσες\n«Θερμοκήπιο» για πολιτικά αντιφρονούντες\nΓια τον Χρήστο Τσάγκα\n«Stand up comedy» από τους Tandem\nΡεκόρ παραστάσεων για την «Κατσαρίδα» και το «Γάλα...\nΦτωχότερο το ελληνικό θέατρο\nΠαραιτήθηκε ο διευθυντής του Μπολσόι υπό το βάρος ...\nΤο ΚΘΒΕ «αποχαιρετά» τον Xρήστο Τσάγκα\nΚΘΒΕ: «Διαμάντια και μπλουζ» της Λούλας Αναγνωστάκ...\nΤα "Σκουλήκια" συνεχίζουν στο Θέατρο 104\n«Η Αλίκη στη Χώρα των Θαυμάτων» & «Τα ταξίδια του ...\nΤη Δευτέρα η απονομή των θεατρικών βραβείων «Δημήτ...\nΔιάλογος με τις εικαστικές τέχνες στο Εθνικό Θέατρ...\nΆμλετ, ο πρίγκιπας της Δανίας\nΜέτερλινκ από τους C. for Circus\n"Michael Kohlhaas" στο Booze: Η εξέγερση και το δί...\nΈνας "Μισάνθρωπος" στο... γυμναστήριο\n«Να ανοίξουν τα θέατρα, να κλείσουν τα μικρομάγαζα...\nΓιορτάζοντας την Παγκόσμια Ημέρα Κουκλοθεάτρου\nΑιθέριες φιγούρες με το Trey McIntyre Project\nΗ επιστροφή του ...«Σλουθ»\nΟ Θίασος Πρόκλησις παρουσιάζει το έργο του Στρατή ...\nΟ µαθητής διδάσκει τη δασκάλα\nΠέφτει η αυλαία για τα ΔΗΠΕΘΕ...\nΚέντρο, περιφέρεια και επιχορηγήσεις\nΑλέξης Αλάτσης: Αλήθειες και διαπιστώσεις που απου...\nΧρήστος Στρέπκος: "Αν θέλουμε ένα καλό θέατρο θα π...\nΆννα Βαγενά: Δεν αποδέχομαι διαχωρισμούς\nΗ Δήμητρα Γρηγορέα γράφει για τις επιχορηγήσεις\nΟι θέσεις του Αντώνη Αντωνίου για τις επιχορηγήσει...\n"Κίνηση Μαβίλη"¨: Ελπίζουμε...\nΕνας «Σοφέρ» γοήτευσε τη θεατρική Νέα Υόρκη\nΟ µπαρµπα-Σπύρος στο σανίδι\nΟ Σαίξπηρ και το λαϊκό θέατρο\nΗ Σύλβια και ο Τεντ, επί σκηνής\nΒραβείο Δημήτρης Χορν 2011: «Μάχη» για τρεις\nΦρανκενστάιν, 17 Μαρτίου 2011, ώρα 21:00\nΕρωτας, χούντα, ασυδοCIA\nAfter the Dance, the awards: Terence Rattigan play...\nΦορούν τις «μάσκες» του Πιραντέλο\nΑόρατοι ηθοποιοί στη σκηνή\nΛαχτάρα για τον Μεσσάλα!\nDanny’s Wake του Jim Sweeney\n«Λόλα, η θεατρίνα» του Λόρκα\nΤέλος η διαβούλευση γα το θέατρο\nΜίνα Ορφανού, σε πρώτο πρόσωπο\nΣοφία Φιλιππίδου, σε πρώτο πλάνο\nΗ Νοσταλγία σε δικό της χώρο!\nΠυγμαλίωνας Δαδακαρίδης: «Θα μπορούσα να παίζω θέα...\nΓεράσιμος Γεννατάς: «Σήμερα όλες οι πράξεις μας εί...\nΤσέχοφ με «Passa-tempo»\nΗ «Ξανθιά» κατατρόπωσε το «Φάντασµα» στα βραβεία Ο...\nΔύο κείμενα για το μέλλον των θεάτρων\nΠαίζοντας με τα ελληνικά λαϊκά παραμύθια...\nΤα θρυλικά κοστούμια της Λυρικής στο θέατρο Ολύμπι...\nΟ έρωτας τιμά την ποίηση στο Μέγαρο\nΤα παιδιά γνωρίζουν τη μαγεία της όπερας\nΗ Ιλιάδα από το Α φθάνει στο Ω\nΗ τέταρτη σφραγίδα - στην Κέρκυρα\nΑπευθείας στο ΜΜΑ ο «Φρανκεστάιν» από το Εθνικό Θέ...\nΠέρα απ' το φύλο\nΠαραμύθι γεμάτο αλήθειες\nΣτο λαβύρινθο του «Νοσφεράτου»\nΣτο Σπίτι της Μπερνάντρα Αλμπα\nΜε ύμνους στις βαλίτσες από το Γκέτεμποργκ\n«Νάλας και Νταμαγιάντη» από την «Θεώρηση» στο «Cab...\nΗ όπερα και τα µυστικά της γίνονται παιχνίδι\nΟ Γ. Μιχαλακόπουλος θα συνεργαστεί με την Κ. Μαραγ...\nΠρεμιέρα στο Ιντερνετ\nΗ ρώσικη πρωτοπορία στη σκηνή\nArts Theatre «Woody Sez»\n«The Diary of a Madman»\nΟ Βασίλιεφ διδάσκει στη Λυρική\nΗ ήττα βλάπτει περισσότερο ή η νίκη;\nΘέατρο κατ’ οίκον δίνει απαντήσεις\n«Την έλιωσαν γιατί ήταν επαναστάτρια»\nΗ Αμερική, ο έρωτας, το μίσος και ο καφές


Στο ρελαντί η Σίτι - Μετά από τρία χρόνια στους 8 η Ρεάλ - Γκολάρες Ντε Μπρόινε, Μουριέλ (ΒΙΝΤΕΟ)\nΣτο ρελαντί η Σίτι – Μετά από τρία χρόνια στους 8 η Ρεάλ – Γκολάρες Ντε Μπρόινε, Μουριέλ (ΒΙΝΤΕΟ)\nΔίχως να ιδρώσουν, τα δύο φαβορί έκλεισαν τα “εισιτήριά” τους για την τελική οκτάδα του θεσμού, ζευγαρώνοντας τις νίκες τους κόντρα σε Αταλάντα και Γκλάντμπαχ.\nChampions League: Άνετες προκρίσεις για τα προημιτελικά του Champions League πήραν Ρεάλ Μαδρίτης και Μάντσεστερ Σίτι, αφήνοντας εκτός συνέχειας τις Αταλάντα και Γκλάντμπαχ αντίστοιχα. Μάλιστα, οι Μαδριλένοι έβαλαν τέλος σε μια μακρά περίοδο “ξηρασίας”, καθώς επιστρέφουν στους 8 του θεσμού μετά από τρία χρόνια.\nΣτη Μαδρίτη, η Ρεάλ επικράτησε με 3-1 της Αταλάντα χάρη σε γκολ του Μπενζεμά μετά από λάθος της αντίπαλου τερματοφύλακα, του Ράμος με πέναλτι και του Ασένσιο. Οι Ιταλοί σκόραραν με φανταστική απευθείας εκτέλεση φάουλ του Μουριέλ.\nΣτο έτερο ματς, που διεξήχθη στη Βουδαπέστη λόγω των περιορισμών της πανδημίας, η Μάντσεστερ Σίτι “καθάρισε” τη νίκη (2-0) από το πρώτο ημίχρονο, με καταπληκτικό γκολ του Ντέ Μπρόινε και πλασέ του Γκουντογκάν σε τετ α τετ.\nΈνα τραγικό λάθος του γκολκίπερ της Αταλάντα , Σπορτιέλο, ήταν αυτό που καταδίκασε την ομάδα του. Στο 34ο λεπτό ο Ιταλός τερματοφύλακας έκανε λάθος πάσα δίχως πίεση, με τον Μόντριτς να κλέβει και να δίνει έτοιμο γκολ στον Μπενζεμά για το 1-0 της Ρεάλ, σκορ που σήμαινε ότι η Αταλάντα χρειαζόταν πλέον δύο γκολ για να κάνει την ανατροπή και να προκριθεί.\nΜέχρι εκείνο το σημείο η ιταλική ομάδα στεκόταν πολύ καλά, έχοντας περιορίσει αποτελεσματικά τα επιθετικά ατού της Ρεάλ, η οποία είχε μόλις μια τελική προσπάθεια μέχρι να πετύχει γκολ. Μάλιστα η Αταλάντα ήταν αυτή που απώλεσε τη μεγαλύτερη ευκαιρία του πρώτου μέρους, με τον Γκόσενς να πλασάρει πάνω στον Κουρτουά από της μικρής περιοχής μόλις στο 3′.\nΣτο δεύτερο ημίχρονο ο Βινίσιους έχασε την ευκαιρία να πετύχει ένα μαγικό γκολ με ατομική ενέργεια στο 52′, όμως στο 58′ με νέα σπουδαία ενέργεια κέρδισε πέναλτι, το οποίο εκτέλεσε εύστοχα για το 2-0 της Ρεάλ ο Ράμος. Στο 68′ ο Μπενζεμά έφτασε κοντάσ το δεύτερο προσωπικό του γκολ, όμως έστειλε την μπάλα στο δοκάρι. Στο 83′ ο Μουριέλ μείωσε σε 2-1 για την Αταλάντα με φοβερή απευθείας εκτέλεση φάουλ, αλλά δευτερόλεπτα αργότερα, στο 84′, ο Ασένσιο “έγραψε” το τελικό 3-1 για τη Ρεάλ.\nΓια δεύτερο συνεχόμενο ματς φάνηκε η μεγάλη διαφορά ποιότητας των δύο ομάδων, με τη Μάντσεστερ Σίτι να… καθαρίζει στο ρελαντί τη Γκλάντμπαχ.\nΗ ομάδα του Πεπ Γκουαρδιόλα “έσβησε” κάθε ελπίδα των Γερμανών για ανατροπή (2-0 το πρώτο ματς) από το 12ο λεπτό, όταν ο Ντε Μπρόινε έκανε το 1-0 με τρομερό αριστερό σουτ εκτός περιοχής. Στο 18′ οι Άγγλοι πέτυχαν το 2-0, με σκόρερ τον Γκουντογκάν έπειτα από ασίστ του Φόντεν και έπειτα έκαναν απλώς… συντήρηση δυνάμεων. Στο 35′ ο Ντε Μπρόινε νικήθηκε από τον Ζόμερ σε απευθείας εκτέλεση φάουλ, ενώ στο 41′ ο Εμπολό σπατάλησε τη μοναδική αξιόλογη ευκαιρία της Γκλάντμπαχ στο πρώτο μέρος.\nΣε ένα δεύτερο ημίχρονο με διαδικαστικό χαρακτήρα, ο Μαχρέζ προσπάθησε περισσότερο για ένα γκολ, όμως δεν τα κατάφερε σε τρεις προσπάθειες (48′, 66′, 68′).


10 Λαθη που Κανουν οι Γονεις στη Διατροφη των Παιδιων τους – dietup.gr\n10 Λαθη που Κανουν οι Γονεις στη Διατροφη των Παιδιων τους\nΜήπως πιάνετε πολλές φορές τον εαυτό σας να κάνει διαπραγματεύσεις με το παιδί σας την ώρα του φαγητού; Μήπως μαγειρεύετε την τελευταία στιγμή κάτι διαφορετικό; Μήπως αισθάνεστε ότι δεν κάνετε αρκετά για τη διατροφή των παιδιών σας;\nΚαι μήπως συχνά αναρωτιέστε: Γιατί είναι τόσο δύσκολο να ταΐσω την οικογένειά μου;\nΑναρωτηθήκατε όμως μήπως το κάνετε με λάθος τρόπο;\nΡίξτε μία ματιά στην παρακάτω λίστα και δείτε εάν κάνετε κάτι από αυτά, με αποτέλεσμα η ώρα του φαγητού να είναι τόσο δύσκολη.\n1. Μήπως Ενθαρρύνετε Συνεχώς το Παιδί σας να Φάει Περισσότερο;\n«Μία μπουκιά ακόμα και μετά μπορείς να φύγεις από το τραπέζι.» Έχοντας τις καλύτερες προθέσεις, οι γονείς προσπαθούν να κάνουν τα παιδιά τους να φάνε λίγο ακόμα. Αυτό που δεν συνειδητοποιούν είναι ότι αυτό το σπρώξιμο μπορεί να οδηγήσει σε προβλήματα διαχείρισης βάρους. Σύμφωνα με μία μελέτη το 2007 στο περιοδικό Appetite, το 85% των γονιών προσπαθούσαν να κάνουν τα νήπιά τους να φάνε περισσότερο είτε με γλυκόλογα είτε με πίεση. Αυτό είχε σαν αποτέλεσμα το 83% των παιδιών να έχουν φάει πολύ περισσότερο από αυτό που θα έτρωγαν ακόμα και εάν είχαν όρεξη. Ναι ακριβώς, τα παιδιά κατέληγαν να ξεπερνάνε την όρεξή τους. Συνήθεια που μετά τους μένει όσο μεγαλώνουν, οδηγώντας τους στην υπερφαγία.\nΛύση: Αφήστε το παιδί σας να σταματήσει να τρώει όταν έχει χορτάσει. Κάτι το οποίο το καθορίζει το ίδιο το παιδί. Μην ξεχνάτε ότι το παιδί και ο ενήλικας έχουν διαφορετικά σημεία κορεσμού.\n2. Μήπως Γυαλίζετε το Πιάτο (ή το Μπιπερό);\nΕίναι δύσκολο να αφήσετε να πάνε χαμένες μία-δυο μπουκιές φαγητού ή 50 ml γάλα. Μερικοί γονείς πιέζουν τα παιδιά τους να φάνε αυτές τις τελευταίες μπουκιές ώστε να έχουν πετύχει το τέλειο τάισμα. Ένα άρθρο του 2009 στο περιοδικό Advances in Pediatrics σημείωσε ότι το «άδειασμα του μπιμπερό» και το σερβίρισμα μεγαλύτερων ποσοτήτων γάλακτος συσχετίζονταν με περίσσεια αύξηση βάρους στους πρώτους 6 μήνες ζωής. Αυτό το χρονικό διάστημα είναι ευάλωτο, καθώς η ανάπτυξη είναι ραγδαία και τα κύτταρα μεγαλώνουν και διαφοροποιούνται, πιθανότατα επηρεάζοντας τον τρόπο που η ενέργεια αποθηκεύεται στο σώμα και επηρεάζοντας την ανάπτυξη παχυσαρκίας.\nΛύση: Να είστε προσεκτικοί στο να αντιλαμβάνεστε τα θέλω του μωρού/παιδιού σας και να μην τα πιέζετε.\n3. Μήπως Υπόσχεστε Γλυκό εάν το Παιδί σας Φάει Όλο του το Φαγητό;\nΤο να χρησιμοποιείτε το φαγητό, και ιδίως τα γλυκά, ως επιβράβευση μπορεί να μην έχει το αποτέλεσμα που θέλετε. Νομίζουμε ότι αυτό βοηθάει τα παιδιά να αναπτύξουν καλές συνήθειες, αλλά η έρευνα μας δείχνει ότι η επιβράβευση με γλυκά συγκεκριμένα, μετατοπίζει την αξία του φαγητού στα γλυκά. Ένα άρθρο ανασκόπησης το 2007 που εστίαζε στην επιρροή των γονέων στις διατροφικές συνήθειες των παιδιών, συμπέρανε ότι η χρήση του φαγητού ως μέσον επιβράβευσης αύξανε τις προτιμήσεις των παιδιών προσχολικής ηλικίας για αυτά τα φαγητά, έχοντας ως μη επιθυμητό αποτέλεσμα την προαγωγή των διατροφικών συνηθειών ως προς τα ανθυγιεινά τρόφιμα με υψηλές θερμίδες.\nΛύση: Μην συνδέετε τα γλυκά και τα υπόλοιπα νόστιμα φαγητά με την ποσότητα και την ποιότητα του γεύματος. Εξισορροπήστε τα γλυκά και εφαρμόστε την κατανάλωσή τους χωρίς προϋποθέσεις.\n4. Μήπως Προσπαθείτε να Ελέγχετε το Φαγητό που Τρώνε Εκτός Σπιτιού;\nΣύμφωνα με μία μελέτη το 2011 από το πανεπιστήμιο John Hopkins, οι γονείς έχουν μικρή επίδραση στο τι τρώνε τα παιδιά τους, ειδικά όσο μεγαλώνουν. Μάλιστα, το εξωτερικό περιβάλλον (σχολείο, κατηχητικό, φροντιστήριο, κλπ.) έχει μεγαλύτερη επίδραση από τους ίδιους τους γονείς! Τα παιδιά τείνουν τα θέλουν αυτό που τους απαγορεύεται. Έτσι ο αυστηρός έλεγχος στις επιλογές και στην ποσότητα του φαγητού εντός ή εκτός σπιτιού μπορεί να έχει ανεπιθύμητα αποτελέσματα όπως υπερκατανάλωση φαγητού και επιλογή ανθυγιεινών τροφίμων.\nΛύση: Προσπαθήστε να έχετε ένα περιβάλλον στο σπίτι που να είναι ισορροπημένο με ως επί το πλείστον υγιεινά φαγητά, με μία δόση όμως «ωραίων» φαγητών, και αφήστε το παιδί να επιλέξει και να έχει τον έλεγχο του τι θα φάει.\n5. Μήπως Φτιάχνετε το Πιάτο του Παιδιού Σας;\nΤο να φτιάχνετε το πιάτο του παιδιού σας ακούγεται σαν καλή ιδέα – μπορείτε να ελέγξετε τι θα μπει στο πιάτο και πόσο. Αλλά, όταν τα παιδιά σερβίρονται ένα έτοιμο πιάτο (στο οποίο δεν είχαν καμία επιρροή), μπορεί να ανοίξει το κουτί της Πανδώρας. «Δεν μου αρέσει αυτό!» «Δεν το θέλω αυτό» «Ιουουου, ακουμπάνε! Δεν το τρώω.» Οι μερίδες μπορεί να είναι μεγάλες για το παιδί με αποτέλεσμα να μείνει το πιάτο μισοφαγωμένο. Στο τέλος, οι προσδοκίες των γονιών αλλά και του παιδιού δεν ικανοποιούνται…. και ξέρετε που καταλήγει αυτό.\nΛύση: Αφήστε το παιδί να σερβιριστεί μόνο του και να έχει λόγο για το που θα μπει το κάθε τρόφιμο στο πιάτο του.\n6. Μήπως Μιλάτε Υπερβολικά Πολύ για τη Διατροφή;\nΜερικοί γονείς εκπαιδεύουν τα παιδιά πάνω στη διατροφή από πολύ μικρή ηλικία. Η βιωματική εκπαίδευση (π.χ. μαγείρεμα) είναι πιο αποτελεσματική με παιδιά σχολικής ηλικίας. Το να απαντάτε στις ερωτήσεις που τους προκύπτουν είναι κάτι επιθυμητό. Το να τους παρέχετε μαθήματα της συσχέτισης της διατροφής με τα καρδιαγγειακά νοσήματα δεν είναι. Φυλάξτε τα βαριά μαθήματα περί διατροφής για τους έφηβους (και πάλι η κατάλληλη στιγμή είναι όταν ρωτήσουν), και να θυμάστε ότι ακόμα και ενήλικες βρίσκουν τις γνώσεις διατροφής περίπλοκες.\nΛύση: Βρείτε διάφορες λύσεις για να σας βοηθάει το παιδί σας στη κουζίνα και δώστε στο έφηβο παιδί σας τη δυνατότητα να πειραματιστεί με τα φαγητά. Απαντήστε στις διατροφικές απορίες όταν αυτές προκύπτουν.\n7. Μήπως Είστε πολύ Καθαροί;\nΟι σημερινοί γονείς λατρεύουν τα καθαρά παιδιά με καθαρά ρούχα να παίζουν σε καθαρό σπίτι. Αλλά όταν πρόκειται για το φαγητό και την εκμάθηση αυτού, τα μικρά παιδιά χρειάζονται την ελευθερία να παίξουν με το φαγητό. Το να λερωθούν με φαγητά τους επιτρέπει να γνωρίσουν υφές, γεύσεις και μυρωδιές. Είναι ένας υπέροχος τρόπος για ένα μωρό να μάθει για το φαγητό και να μάθει πώς να τρώει.\nΛύση: Αφήστε το μωρό και το νήπιό σας να μάθουν για το φαγητό με όλες τις αισθήσεις τους. Ακόμα και εάν αυτό σημαίνει ότι θα λερωθούν.\n8. Μήπως Φτιάχνετε Εναλλακτικά Γεύματα (ή Σνακ);\nΜερικοί γονείς φτιάχνουν εναλλακτικά γεύματα για τα μέλη της οικογένειάς τους. Με το να υπηρετείτε συχνά τις απαιτήσεις των παιδιών σας όχι μόνο δίνετε θάρρος σε ένα δύσκολο παιδί, σύμφωνα με μία μελέτη του 2009 στο περιοδικό International Journal of Behavioral Nutrition and Physical Activity, αλλά και οδηγείτε το παιδί αυτό στο να μην τρώει θρεπτικά τρόφιμα, όπως φρούτα, λαχανικά και γαλακτοκομικά προϊόντα.\nΛύση: Φτιάξτε ένα φαγητό για όλη την οικογένεια. Μην δώσετε στο παιδί να καταλάβει ότι μπορεί να τη «γλιτώσει» και να μην φάει αυτό που πρέπει.\n9. Μήπως Αφήνετε το Παιδί Σας να Φάει «Ότι Νάναι» Επειδή Είναι Αδύνατο/Αθλητής/Υγιής;\n«Δεν ανησυχώ για το τι τρώει επειδή έχει αδύνατο σκαρί,» ή «Είναι αθλήτρια, άρα μπορεί να φάει ό,τι θέλει. Τα καίει όλα!». Αν και μπορεί αυτό να ισχύει για τώρα, οι γονείς πρέπει να θυμούνται ότι τα παιδιά σε αυτή την ηλικία διαμορφώνουν τις γευστικές τους προτιμήσεις και τις διατροφικές τους συνήθειες. Οι διατροφικές συμπεριφορές της παιδικής ηλικίας είναι δύσκολο να αλλαχτούν στη συνέχεια όταν το σώμα έχει σταματήσει να αναπτύσσεται και η άθληση δεν είναι πλέον συχνή ή έντονη.\nΛύση: Μάθετε στα παιδιά σας πώς να τρώνε για μια ζωή με θρεπτικά φαγητά και υγιή ισορροπία τροφίμων.\n10. Μήπως Επιτρέπετε «Μικρές Δοκιμές» από Πολύ Νωρίς;\nΜια γουλιά από το feddoccino της μαμάς, την κοκα κόλα του μπαμπά ή το παγωτό της γιαγιάς. Τι ζημιά μπορεί να κάνει μία μικρή δοκιμή για ένα μωρό ή νήπιο; Τα βρέφη γεννιούνται με προτίμηση στα γλυκά και στα λιπαρά. Η προτίμηση στα αλμυρά έρχεται γύρω στους έξι μήνες. Για και τα τρία, όσο μεγαλύτερη η έκθεση (βλ. μπουκιές, γουλιές, δοκιμές), τόσο ισχυρότερη η προτίμηση σε αυτές τις γεύσεις.\nΛύση: Αποφύγετε όσο γίνεται να δίνεται γλυκά, τηγανιτά και αλμυρά φαγητά στα παιδιά μέχρι την ηλικία των δύο και στη συνέχεια δώστε τα σποραδικά.\nprevious5 Θρεπτικα Συστατικα που Μπορει να Λειπουν απο το Παιδι Σας\nnextΜας βοηθούν τα γλυκά στο διάβασμα;


H Αφροδίτη θα διασχίσει το πρόσωπο του Ήλιου – 6 Ιουνιου | Ο λύχνος\nH Αφροδίτη θα διασχίσει το πρόσωπο του Ήλιου – 6 Ιουνιου\nΣτις 5 και 6 Ιουνίου 2012 μετά από την σεληνιακή έκλειψη της 4ης Ιουνίου θα γίνει ένα σπάνιο φαινόμενο στον ουρανό της γης. Ο πλανήτης Αφροδίτη θα διασχίσει το πρόσωπο του Ήλιου.\nΕίναι η τελευταία φορά μέσα στον 21ο αιώνα που τα μάτια των ανθρώπων θα αντικρίσουν αυτό το σπάνιο φαινόμενο μέχρι να το ξαναδούμε και πάλι στο πολύ μακρινό μέλλον του 22ο αιώνα το 2117.\nΣε αυτήν την ανισόρροπη χειμερινή περίοδο που πέρασε ο πλανήτης γη υποδέχεται την άνοιξη και την καλοκαιρία με την Αφροδίτη πιο φωτεινή στον νυχτερινό ουρανό που θα λάμπει σαν ¨φαναράκι¨. Μετά την εξαφάνιση της Αφροδίτης πίσω από τον Ήλιο, θα κάνει την εμφάνιση της στις 5 Ιουνίου με το πέρασμα της μπροστά από τον Ήλιο. Βέβαια δεν θα μπορούμε να την δούμε με γυμνό μάτι λόγω της λαμπρότητας του Ήλιου αλλά αυτό το σπάνιο φαινόμενο θα μπορείτε να το δείτε μόνο μέσα από ειδικά τηλεσκόπια και φακούς όπου θα αντικρίσετε μια μαύρη κηλίδα να κινείται αργά μπροστά από τον Ηλιακό δίσκο.\nΑυτό είναι το σπανιότερο αστρονομικό γεγονός. Στην ιστορία τώρα , μεταξύ\n2000 π.Χ. 4000 μ.Χ. , υπήρξαν μόνο 81 διελεύσεις της Αφροδίτης. Οι άνθρωποι έχουν καταγράψει μόνο έξι από αυτές (το 1518, 1526, 1631, 1639, 1761, 1769, 1874, 1882, και πιο πρόσφατα, το 2004). Δεν είναι αδύνατο όμως στην αρχαιότητα να είχαν παρατηρήσει την διέλευση του πλανήτη Αφροδίτη στην ανατολή η την δύση του Ήλιου.\nΉ ίσως κάποιος αρχαίος παρατηρητής άστρων να παρατήρησε το φαινόμενο και να ανάφερε την Αφροδίτη ως «το σκοτεινό σημάδι του Ήλιου».\nΟι διελεύσεις της Αφροδίτης επαναλαμβάνονται με μεγάλη ακρίβεια μετά από μια περίοδο 243 χρόνων .\nΤα διαστήματα μεταξύ των μεμονωμένων διελεύσεων (π.χ. σε έτη) σήμερα πάνε ως εξής: 8 + 121,5 + 8 + 105,5 = 243.\nΜε άλλα λόγια, δυο διελεύσεις μπορεί να συμβούν σε ένα μικρό χρονικό διάστημα οκτώ ετών μόνο, αλλά μετά τη δεύτερη διέλευση, η επόμενη δεν θα συμβεί ξανά παρά μόνο πάνω από έναν αιώνα. Οι διελεύσεις της Αφροδίτης έγιναν στις 9 Δεκεμβρίου 1874 και 6 Δεκεμβρίου του 1882.\nΗ επικείμενη διέλευση της Αφροδίτης της 5ης Ιουνίου 2012 είναι η δεύτερη μετά το 2004.\nΑν κάποιος θέλει να παρακολουθήσει το φαινόμενο και το χάσει, δυστυχώς θα πρέπει να περιμένει μέχρι τις 11 Δεκεμβρίου του 2117 να ξαναδεί την Αφροδίτη να πραγματοποιεί την διέλευση της και πάλι μπροστά από τον Ήλιο.\nΣτις 5 Ιουνίου, η διέλευση θα διαρκέσει περίπου 6 ώρες, έως τις 6 Ιουνίου και θα είναι ορατή από τα τρία τέταρτα του πλανήτη μας. Στην αρχή η Αφροδίτη θα είναι ορατή από το βορειοδυτικό τμήμα της Νότιας Αμερικής, και όλη την Βόρεια Αμερική, την κεντρική και τη δυτική Ασία, τη Νέα Ζηλανδία και στα ανατολικά τα δύο τρίτα της Αυστραλίας. Στο τέλος θα είναι ορατή από τη βόρεια και βορειοδυτική Αμερική, τη Νέα Ζηλανδία, Αυστραλία, Ασία, το ανατολικό ήμισυ της Αφρικής και μεγαλύτερο μέρος της Ευρώπης. Στην Ελλάδα η Αφροδίτη θα είναι ορατή από τις πρώτες πρωινές ώρες της 6ης Ιουνίου.\nΔυστυχώς ή ευτυχώς σε εκείνους οι οποίοι ζουν σε όλη την δυτική Αφρική, στα νότια και δυτικά τμήματα της Ισπανίας, της Πορτογαλίας και στις ανατολικές περιοχές της Νότιας Αμερικής δεν θα είναι ορατό το φαινόμενο.\nΟ οκταετής πενταγωνικός κύκλος της Αφροδίτης δημιουργεί τις ανάδρομες πορείες της Αφροδίτης. Οι ευθυγραμμίσεις των αστέρων 2004/2012 και οι διελεύσεις έχουν άμεσες άραγε (ψυχικές-συναισθηματικές και σωματικές) επιδράσεις με την Αφροδίτη στη ζωή μας; και οι αστροφυσικές αντηχήσεις της Αφροδίτης στο φως (χρώμα), ήχο, και στη συχνότητα των εγκεφαλικών κυμάτων;\nΗ Αφροδίτη περιστρέφεται γύρω από τον Ήλιο 224,701 γήινες ημέρες (~ 0,615 γήινα χρόνια) και κινείται ελαφρώς ταχύτερα από τη Γη. Λόγω της διαφορετικής τροχιάς της Αφροδίτης και της Γης, η Αφροδίτη πρέπει να περιφέρετε 2.6 φορές γύρω από τον ήλιο, ενώ η Γη περιφέρεται 1,6 φορές πριν την ευθυγράμμιση των δυο αυτών πλανητών. Η περίοδος αυτή των (583,92 γήινων ημερών) ονομάζεται ο συνοδικός κύκλος Γη-Αφροδίτη (σύνοδος σημαίνει «τόπος συνάντησης»).\nΗ Επιστροφή της ¨θεάς¨;\nΌταν η Αφροδίτη βρίσκεται ακριβώς μπροστά από τον Ήλιο και την Γη, οι αντηχήσεις της Αφροδίτης είναι εξαιρετικά επικεντρωμένες (ζωγραφίζονται) πάνω στη Γη – εμπνέει ένα νέο επίπεδο «διαισθητικής αντίληψης» και με την Γη να διεισδύει μέσα στην ανθρώπινη συνείδηση. Υποστηρίζει σθεναρά την επανένταξη και την εμφάνιση του Θεϊκού Θηλυκού την αρχή για έναν νέο κόσμο – που περιμένουν απεγνωσμένα μερικοί άνθρωποι για την καθοδήγηση και την ισορροπία της θεάς..\nΗ ψυχοφυσιολογία της Αφροδίτης με τις αστροφυσικές αντηχήσεις έχουν επιρροές την καρδιά και το βιο-ενεργειακό κέντρο, το οποίο είναι και νευρολογικό κέντρο ελέγχου για το ανοσοποιητικό σύστημα. Η καρδιά είναι το κέντρο των διαισθήσεων μας, γνωρίζουμε την αρμονία, την μαγνητική έλξη, αυτό που εκτιμούμε, την Αγάπη. Είναι το σημείο όπου βρίσκουμε την ικανότητά μας για τη συμπόνια και την εκτίμηση. Επίσης αντλούμε το θύμο που αντηχεί στο συναισθηματικό τόνο του φόβου και της απόφασης. Ο φόβος είναι που εγκλωβίζει την καρδιά και προκαλεί όλα τα προβλήματα που σχετίζονται με το ανοσοποιητικό. Υπερασπιζόμαστε το φόβο μας με την απόφαση.\nΗ Αφροδίτη είναι επίσης του πλούτου και των πόρων και παίζει σημαντικό ρόλο σε οικονομικά θέματα και τη ροή του χρήματος.\nΗ απώλεια της διαισθητικής ικανότητας μας, μας οδηγεί να ακολουθήσουμε τυφλά δόγματα και θρησκείες.\nΗ θεά Αφροδίτη Σύμφωνα με τον ομηρικό μύθο γεννήθηκε στην Πέτρα του Ρωμιού, μια ακτή της Πάφου στην Κύπρο. Σπρωγμένη από το Ζέφυρο στη θάλασσα, η θεά καλλωπίστηκε από τις θεραπαινίδες, τις Ώρες και μεταφέρθηκε στον Όλυμπο, όπου παρουσιάστηκε στο Δία και τους υπόλοιπους θεούς. Σύμφωνα με την εκδοχή του Ησίοδου, η Αφροδίτη γεννήθηκε στα ανοιχτά των Κυθήρων από τον αφρό που δημιούργησαν τα γεννητικά όργανα του Ουρανού πέφτοντας στη θάλασσα μετά τον ακρωτηριασμό του από τον Κρόνο. Πάλι με τη βοήθεια του Ζέφυρου ταξίδεψε μέχρι την Πάφο. Πέρασε από τα Κύθηρα και κατόπιν κατευθύνθηκε στην Κύπρο. Τα Κύθηρα θεωρούνται το νησί της Ουράνιας Αφροδίτης, όπου και υπήρχε το πρώτο ιερό της στον Ελλαδικό χώρο. Ήταν γνωστή ως Αφροδίτη η «Πάφια», ενώ ο Όμηρος στην Ιλιάδα την αναφέρει ως «Κυθέρεια θεά του έρωτα τροφός»\nΉταν σύζυγος του Ηφαίστου, αλλά περιγράφεται ως ερωμένη του Άρη, με τον οποίο φέρεται ότι απέκτησε τον Έρωτα, τον Δείμο και τον Φόβο. Με τον Ποσειδώνα έφερε στη ζωή τον Έρυκα, που έδωσε το όνομά του στο ομώνυμο βουνό της Σικελίας και τη Ρόδο, ενώ με το Διόνυσο, χάρη στη μαγική μεσολάβηση της Ήρας, γέννησε τον Πρίαπο. Γιος της θεωρείται επίσης ο Ερμαφρόδιτος, τον οποίο έφερε στη ζωή η θεά μαζί με τον Ερμή.\nΌπλα της πανώριας Θεάς η σαγηνευτική ομορφιά της και ο ακαταμάχητος ερωτικός πόθος. Η Αφροδίτη με το γλυκό πόθο, που μπορούσε να κυριεύσει όλους τους θεούς και τους θνητούς μα και τ’ αγρίμια της ξηράς και της θάλασσας, ασκούσε μεγάλη εξουσία σ’ ολόκληρο το σύμπαν. Η μεγαλύτερη διασκέδασή της ήταν να κυριεύει τους θεούς με ερωτικό πόθο για θνητές γυναίκες και τις θεές για θνητούς άντρες.\nΟ Δίας θέλοντας να τιμωρήσει την Αφροδίτη επειδή συνεχώς με το ερωτικό της πάθος κυρίευε τους αθάνατους και τους παρέσυρε σε ερωτικές περιπέτειες με θνητούς και μετά τους περιγελούσε, αποφάσισε να την ρίξει στην αγκαλιά ενός θνητού. Έτσι κατάφερε να της προκαλέσει ερωτικό πόθο για τον Αγχίση, ένα νεαρό βοσκό πάνω στην Ίδη. Η Αφροδίτη αισθάνθηκε ακατανίκητη έλξη για το νεαρό βοσκό κι άρχισε με την βοήθεια των Χαρίτων να στολίζεται και να καλλωπίζεται. Στο τέλος η Αφροδίτη έδεσε στη μέση της τη θεϊκή ζώνη που έκλεινε τους πόθους και τους έρωτες και πέταξε στην Ίδη. Όταν έφτασε σ’ ένα ξέφωτο του βουνού, μεταμορφώθηκε σε βασιλοπούλα για να ξεγελάσει τον Αγχίση. Όταν έφτασε στην καλύβα του και την είδε ο νεαρός βοσκός θαμπώθηκε από την ομορφιά της και κατάλαβε πως ήταν κάποια θεά. Η Αφροδίτη όμως τον έπεισε πως ήταν η κόρη του βασιλιά της Φρυγίας Οτρέα και πως την είχε φέρει ο γοργοπόδαρος Ερμής για να ζευγαρώσει μαζί του. Ο Αγχίσης μη μπορώντας ν’ αντισταθεί στο ερωτικό πάθος που τον είχε κυριεύσει έσμιξε με τη θεά στο κρεβάτι της καλύβας κι από την ένωσή τους γεννήθηκε ο Αινείας.\nΆραγε τι θα αποφέρει το άλμα της Αφροδίτης μπροστά από το κατά-Λευκό φως του Ήλιου… και ποια η σχέση του Προμηθέα με την Έλευση…\nThis entry was posted in ΑΣΤΡΟΝΟΜΙΑ on Ιουνίου 5, 2012 by ai8erovamwn.\n← ΠΟΛΟΣ-ΑΠΟΛΛΩΝ O ΠΑΛΜΟΣ →


Πήγασσος: “Πριν επισκεφτούμε τις παραλίες με τα παιδιά μας” – Περισκόπηση\nΠήγασσος: “Πριν επισκεφτούμε τις παραλίες με τα παιδιά μας”\nΗμ. δημοσίευσης Τετάρτη 27 Ιουνίου 2018\nΤα σχολεία έκλεισαν και τα παιδιά ετοιμάζονται για τις πρώτες τους βουτιές στη θάλασσα. Με ιδιαίτερη χαρά ετοιμάζουμε τα πράγματά μας για τις πρώτες εξορμήσεις.\n• Μαγιό, πήραμε.\n• Τσάντα για την παραλία, πήραμε\n• Παντόφλες, πήραμε\n• Αντηλιακό, πήραμε\n• Πετσέτα, πήραμε\n• Συμβουλές από την εκπαιδευτή κολύμβησης του παιδιού μας;;; Πήραμε;;;\nΌλο και περισσότεροι γονείς φροντίζουν να προσφέρουν στα παιδιά τους την δυνατότητα να αναπτύξουν την δεξιότητα της κολύμβησης, εμπιστευόμενοι έμπειρους εκπαιδευτές κολύμβησης. Είναι δύσκολο όμως δεν γνωρίζουν το πραγματικό επίπεδο στο οποίο αυτή η δεξιότητα έχει αναπτυχθεί στο παιδί τους. Υπάρχει λοιπόν ο κίνδυνος να υπερεκτιμηθούν οι δυνατότητές του.\nΟ έμπειρος εκπαιδευτής κολύμβησης του παιδιού μας, μπορεί να μας καθοδηγήσει κατάλληλα, ώστε η χαρά των διακοπών να μην διακοπεί.\nΓιατί η κολύμβηση δεν είναι απλά ένα παιχνίδι!\nΠερισσότερες πληροφορίες: 2331125087, 6980099568, pegasusaquacenter@gmail.com\n← Διακοπή της υδροδότησης στο Νεόκαστρο στις 28/6, λόγω καθαρισμού του υδατόπυργου → Η «Άγρια Δύση» του Θοδωρή Αθερίδη στη Νάουσα


Στρατιωτικό Μουσείο Κέντρου Εκπαιδεύσεως Τεθωρακισμένων | Army gr\nΣτρατιωτικό Μουσείο Κέντρου Εκπαιδεύσεως Τεθωρακισμένων\nΤο Μουσείο Αρμάτων του Κέντρου Εκπαίδευσης Τεθωρακισμένων στον Αυλώνα είναι η καρδιά και η ψυχή της ιστορίας των τεθωρακισμένων του ελληνικού στρατού. Το ελληνικό ιππικό εμφανίστηκε αρχικά το 479 Π.Χ. κατά τη διάρκεια της Μάχης στις Πλαταιές. Ο Ελληνικός Στρατός θεωρεί την 1η Απριλίου του 1822 ως ημερομηνία γεννήσεως του σύγχρονου Ελληνικού Ιππικού. Στις 6 Ιουνίου, του 1946 καθιερώθηκαν επίσημα τα τεθωρακισμένα ως η συνέχεια του λαμπρού Ιππικού.\nΤο Μουσείο Αρμάτων του ΚΕΤΘ δέχεται επισκέπτες, όπως παρακάτω:\nΚαθημερινά από 09:00 έως 13:30 ώρα.\nΣάββατα – Κυριακές και αργίες: 10:00 έως 13:00 ώρα.\nΗ επίσκεψη στο μουσείο επιτρέπεται κατόπιν προηγούμενης συνεννόησης των ενδιαφερόμενων με αρμόδιο Αξκο του 2ου ΕΓ/ΚΕΤΘ, ενώ για την είσοδο αυτών στο Στρατόπεδο εγκρίνει για μεν τις εργάσιμες ημέρες το 2ο ΕΓ και για τις αργίες ο Συντονιστής ΚΕΠΙΧ του Κέντρου.


στάχτη και Burberry: τι είν' το ναι και τι το όχι;\nUnknown 5 Ιουλίου 2015 - 2:31 μ.μ.\nΑνώνυμος 5 Αυγούστου 2015 - 5:01 π.μ.\nΔιαβάζω τώρα την ανάρτηση ένα μήνα μετά και σκέφτομαι πόσο μα πόσο μάταιη ήταν τελικά όλη η επιχειρηματολογία.\nΣκέφτομαι ότι αποκαλύφθηκε το πρόσωπο της Ευρώπης και ναι μπήκε ένα λιθαράκι κτλ αλλά να σου πω, δεν πολυπαρηγορούμαι.\nΔεν μπορώ να δεχτώ ότι δεν υπήρχε άλλη λύση. Δεν μπορώ να το χωνέψω πως το λένε


ΗΛΙΟΣ - 15° 29' 53" ΤΟΞΟΤΗΣ\nΣΕΛΗΝΗ - 28° 43' 52" ΑΙΓΟΚΕΡΩΣ\nΕΡΜΗΣ - 20° 03' 04" ΤΟΞΟΤΗΣ\nΑΦΡΟΔΙΤΗ - 23° 46' 09" ΑΙΓΟΚΕΡΩΣ\nΑΡΗΣ - 25° 48' 53" ΣΚΟΡΠΙΟΣ\nΔΙΑΣ - 26° 17' 03" ΥΔΡΟΧΟΟΣ\nΗΜΕΡΗΣΙΕΣ 12 Απρ 2013\nΚανένα μεγάλο έργο δεν έγινε από ανθρώπους που ψάχνουν για σιγουριά\nΗ δημιουργικότητα σε συνδυασμό με την τέχνη θα σας προδιαθέσει θετικά για πράγματα τα οποία εδώ και πολύ καιρό θέλατε να κάνετε. Οι γεννημένοι το τρίτο δεκαήμερο συνεχίζετε να είστε πολύ ενεργοί και δυνατοί. Η εμφάνισή σας γενικά και οτιδήποτε σας δίνει την διαφορετικότητα και σας κάνει να φαίνεστε περισσότερο από τους άλλους θα είναι η κινητήριος δύναμή σας. Αφήστε όμως αντιπαλότητες και κυρίως με άτομα που είστε στον ίδιο χώρο γιατί θα χρειαστείτε περισσότερο την συνεργασία τους.\nΠαραμένετε σε πολύ σταθερά επίπεδα και είστε πολύ πιο άνετοι και αεράτοι αφού μπορείτε μέσα από συζητήσεις και ιδέες να κερδίσετε χρήματα ή να κλείσετε μια δουλειά η οποία θα γίνει στο άψε σβήσε. Η παρέα με φίλους και γνωστούς θα σας κάνει πολύ καλό. Η σχέση με Παρθένο θα πάει καλά μόνο αν αποφασίσετε να του μιλήσετε πολύ γλυκά και συναισθηματικά. Οι γεννημένοι το τρίτο δεκαήμερο τα καταφέρνετε να κερδίσετε την εμπιστοσύνη και την υποστήριξη και αυτό μπορεί να σας φέρει και χρήματα.\nΠαραμένετε απόλυτοι και άκαμπτοι σε κάποιες θέσεις οι οποίες όμως μπορούν να σας εξυπηρετήσουν για λίγο γιατί μετά θα χρειαστεί να κάνετε άλλες αναφορές και να φερθείτε διαφορετικά αν θέλετε να προοδεύσετε ή να κάνετε κάτι το διαφορετικό. Όσοι έχετε γεννηθεί τις τελευταίες ημέρες μπορεί ακόμα να είστε μπερδεμένοι σε θέματα πρακτικά ή να μην μπορείτε να ξεκολλήσετε ή να λύσετε ένα πρόβλημα που εδώ και πολύ καιρό σας απασχολεί. Αν κάνετε για πολύ λίγο υπομονή θα δείτε πως ακριβώς πρέπει να κινηθείτε για να μην έχετε προβλήματα. Να είστε πολύ προσεκτικοί σε πληροφορίες που θα σας δοθούν γιατί μπορεί να γίνουν λάθη ή παραλείψεις.\nΑφιερώνεστε περισσότερο σε φίλους και γενικά σε μια ιδέα η οποία σας διασφαλίζει μεγαλύτερη ισορροπία και σταθερότητα. Επειδή τον τελευταίο καιρό δουλεύετε πολύ για να ξεκολλήσετε από μια χρονοβόρα και ψυχοφθόρα κατάσταση τώρα θα διαπιστώσετε ότι τελικά χωρίς καλά-καλά να κάνετε κάτι την έχετε αποτινάξει από πάνω σας και αναζητάτε την πρόοδο. Είστε βέβαια ακόμα επιθετικοί και εριστικοί και κυρίως οι γεννημένοι προς το τέλος του τρίτου δεκαήμερου όπου θα συνεχίσετε να υπερβάλετε και να κάνετε πολύ παρορμητικές κινήσεις. Η επαφή με τον Κριό σας ξυπνάει πολύ ξαφνικά.\nΠροσπαθείτε να κερδίσετε τον χαμένο χρόνο και γίνεστε όσο μπορείτε πιο πρακτικοί και προσγειωμένοι. Επειδή μπορεί να είστε απόλυτοι αυτό θα σας περιορίζει και θα σας δημιουργεί εντάσεις και διαφωνίες με κάποια άτομα τα οποία και αυτά δεν θέλουν να βάλουν νερό στο κρασί τους. Η οικογένειά σας μπορεί να χρειάζεται βοήθεια σε όλα τα επίπεδα και εσείς να πρέπει να ασχοληθείτε πιο βαθιά με αυτή την υπόθεση. Πιθανές δυσκολίες με Ταύρο, Σκορπιό ή Υδροχόο. Παραμείνετε μακριά όσο μπορείτε από την ανάμειξη οικονομικών με τα συναισθηματικά σας.\nΝιώθετε πολύ έντονα συναισθήματα για ένα πρόσωπο και αυτό σας δίνει το προβάδισμα να εξελίξετε την σχέση σας ή να προχωρήσετε σε ένα πολύ προσωπικό θέμα. Σπουδές για ανώτερη γνώση ή δημιουργικότητα που μπορεί να συνδυαστεί και με πνευματικότητα θα σας δώσει την τάση να κάνετε ένα άλμα που ίσως και να μην μπορούσατε παλιά. Συζητήσεις για ένα ταξίδι στο εξωτερικό μπορεί να σας φτιάξουν την διάθεση. Μην αφήνετε πάντως άτομα που δεν είναι πολύ θετικά να σας δημιουργούν τοξικό περιβάλλον και να σας εμποδίζουν να κάνετε το βήμα της ανανέωσης και της αλλαγής.\nΘέματα οικονομικής διασφάλισης μπορεί να εμφανιστούν, κυρίως αν δεν υπάρχει τυπικότητα ή σταθερή κίνηση από την πλευρά ενός συνεργάτη ή ενός συντρόφου ο οποίος διεκδικεί από εσάς να υπάρχει δικαιοσύνη και ισότιμο μοίρασμα. Σταθείτε στο ύψος των περιστάσεων και μην παρασυρθείτε από τα θέλω και τα πρέπει των άλλων ακόμα και πολύ δικών σας ατόμων. Τώρα είναι η ευκαιρία σας να βάλετε σωστά τα όριά σας και να γίνετε εσείς οι αρχηγοί στην ζωή σας. Ο Κριός σας υποχρεώνει κατά κάποιο τρόπο να πείτε την αλήθεια αλλιώς προτιμά να χωρίσετε γιατί δεν μπορεί να κάνει πλέον καμία υπομονή.\nΕίστε γεμάτοι είτε από την συντροφικότητα είτε επειδή νιώθετε ότι υπάρχει ανταπόκριση από πρόσωπα τα οποία θέλετε να είναι κοντά σας. Επειδή βλέπετε ότι χρειάζεται εσείς να τραβήξετε την γραμμή και να κάνετε την διαφορά μερικοί από εσάς μπορεί να το φοβάστε ενώ θα πρέπει να θέλετε να υπάρχει αλήθεια και διαφάνεια στην ζωή σας και κυρίως με ένα πρόσωπο που δεν τα έχετε βρει ακόμα. Ο Κριός σας ωθεί σκληρά προς ένα μεγάλο ξεκαθάρισμα με το γύρω περιβάλλον σας.\nΈχετε πάρει απόφαση ότι χρειάζεται να προσέχετε την διατροφή σας και γενικά το σώμα σας και δεν είναι απαραίτητο να κάνετε μόνο δίαιτα αλλά γενικά μια αλλαγή η οποία θα σας φέρει πιο κοντά με τον εαυτό σας γιατί θα νιώθετε πολύ περισσότερο ανανεωμένοι. Γενικά ερωτοτροπείτε και αυτό σας κάνει πολύ καλό γιατί ξεφεύγετε από τις έγνοιες. Εσείς που είστε ελεύθεροι δύσκολα πιάνεστε στα δίχτυα μιας σχέσης και πρέπει να είναι κάτι το πολύ σπέσιαλ για να δεσμευτείτε. Ίσως τώρα ένας Κριός να κάνει την διαφορά.\nΕίστε ήρεμοι και νιώθετε υποστήριξη από το περιβάλλον σας. Το να έρθετε πιο κοντά συναισθηματικά με τους δικούς σας ανθρώπους σας βοηθάει να κερδίσετε την εμπιστοσύνη τους αλλά και την στήριξη στο πρόσωπο σας. Οι γεννημένοι το τρίτο δεκαήμερο έχετε αποφασίσει να μην καθίσετε με τα χέρια σταυρωμένα και επειδή οι πρωτοβουλίες θα σας βγάλουν από πολλά προβλήματα τα οποία υπήρχαν και έμπαιναν εμπόδιο παντού, τολμήστε τις και θα έχετε σίγουρα αποτελέσματα. Η σχέση με Ζυγό τώρα έχει έρθει κάπως πιο κοντά αλλά χρειάζονται πολύ λεπτές ισορροπίες.\nΕπιμένετε ακόμα στις δικές σας αξίες και τα πιστεύω, απλά σας λείπει προς το παρόν η διπλωματία και κυρίως η ευελιξία. Το Λιοντάρι μπορεί να σας βγάλει από τα ρούχα σας γιατί θα κάνει κάτι και μπορεί να σας ξαναθυμίσει ένα κομμάτι από το παρελθόν που προσπαθείτε εσείς να κλείσετε. Μπορεί να σας φαίνεται άδικο ή κραυγαλέο να σας υπενθυμίζει ένα άσχημο κομμάτι που σας έχει ενοχλήσει αλλά τουλάχιστον σας ξαναδίνεται η ευκαιρία αντί να το κουκουλώσετε να το αντιμετωπίσετε κατάματα και αυτή είναι η βοήθεια τελικά δέχεστε.\nΕίστε αποκλειστικά εστιασμένοι στο να πάρετε και να δώσετε γνώση και πληροφορίες ώστε να παρουσιάσετε καλύτερα δείγματα γραφής και επικοινωνίας. Αν σας βγει να ασχοληθείτε με οτιδήποτε που αφορά είτε μαθήματα μαγειρικής ή τέχνη σε οποιαδήποτε μορφή θα σας κάνει πολύ καλό γιατί χρειάζεστε και λίγο να ξεφύγετε από την σκληρή πραγματικότητα όπως σας αρέσει να την ονομάζετε και να κάνετε και λίγο τα χατίρια στον εαυτό σας. Η γνώμη σας πάντως θα μετρήσει σε μια κουβέντα και ίσως επηρεάσετε θετικά ένα άτομο που είχε διχαστεί για μια απόφαση.


Έχει πολλά ζητήματα να λύσει ο Παναθηναϊκός - Onsports.gr\nΝίκος Μπουρλάκης\t22 Οκτωβρίου 2012, 22:30\nΈχει πολλά ζητήματα να λύσει ο Παναθηναϊκός\nΤο ότι ο Ολυμπιακός βρίσκεται σε καλύτερο βαθμό ετοιμότητας από τον Παναθηναϊκό, φάνηκε καθαρά στο ΟΑΚΑ και γι' αυτό το λόγο κατάφερε να πάρει τη νίκη. Δεν επιδέχεται αμφισβήτησης το ότι οι «ερυθρόλευκοι» ήταν καλύτεροι στη δεδομένη χρονική στιγμή. Το θέμα για τον Παναθηναϊκό είναι να βρεθεί στην κατάλληλη αγωνιστική κατάσταση όταν πρέπει...\nΔιότι αυτή τη στιγμή ο Παναθηναϊκός έχει τεράστια ζητήματα να λύσει. Πόνταρε όσο μπορούσε στις «παλιοσειρές» (Διαμαντίδη και Τσαρτσαρή), έγινε πιo επιθετικός στην άμυνά του στο δεύτερο ημίχρονο (όταν και δέχθηκε μόλις 24 πόντους) σ' ένα διάστημα δηλαδή που οι παίκτες του άρχισαν να «κατανοούν» καλύτερα το παιχνίδι.\nΟ Παναθηναϊκός είχε μεγάλο θέμα όταν ο Σχορτσιανίτης βρισκόταν στο παρκέ καθώς η άμυνα του Ολυμπιακού είχε προσαρμοστεί επάνω του. Φαινόταν σα να χάνουν τον προσανατολισμό τους οι παίκτες όταν δεν μπορούσαν να «ταϊσουν» τον Σχορτσιανίτη... Την ίδια στιγμή, λύσεις δεν υπήρχαν στο πρώτο ημίχρονο πέρα από κάποιες ηρωικές προσπάθειες του Ούκιτς. που απλώς έβαζαν κάποια... μπαλώματα χωρίς τίποτε περισσότερο ουσιαστικό.\nΤο γεγονός ότι η συντριπτική πλειοψηφία των παικτών του Παναθηναϊκού δεν γνωρίζει ακόμα σχεδόν τίποτα για το τι πρέπει να αντιμετωπίσει, ο Ολυμπιακός έπαιζε με τον «αέρα» της πιo δεμένης κι έμπειρης- σε τέτοιες καταστάσεις-ομάδας. Φαινόταν καθαρά αυτό στο πρώτο μέρος όταν οι περισσότεροι «πράσινοι» είτε πελαγοδρομούσαν, είτε ήταν διστακτικοί, φορτωμένοι από πίεση... Δεν μπορούσαν να σκοράρουν, δεν μπορούσαν να συνεργαστούν κι έχαναν εύκολα τον προσανατολισμό και τη συγκέντρωσή τους.\nΑκόμα κι όταν υπήρχε ελεύθερο σουτ, πέρα από τη διστακτικότητα των περισσοτέρων παικτών, δεν βρισκόταν ο στόχος! Φάνηκε καθαρά η «έλλειψη» κλασικού σουτέρ από την πλευρά των «πράσινων» που προσπάθησαν με τα επιθετικά ριμπάουντ να παραμείνουν μέσα στο παιχνίδι, να διεκδικήσουν ό,τι περισσότερο μπορούσαν. Η αστοχία στις βολές (3/10 στο πρώτο μέρος) ήταν επίσης ενδεικτικό της πίεσης που αισθάνονταν οι παίκτες του Πεδουλάκη...\nΜε την επιθετική του άμυνα ο Παναθηναϊκός βρήκε τις λύσεις στο δεύτερο ημίχρονο προκειμένου να περιορίσει τουλάχιστον τον αντίπαλο (σκόραρε μόλις 24 πόντους στην επανάληψη) αλλά και πάλι είχε θέμα συνεννόησης και συνεργασιών. Ο Δημήτρης Διαμαντίδης πήρε πάνω του τις επιθετικές πρωτοβουλίες και μαζί με τον Τσαρτσαρή (που είχε ένα χαμένο λέι απ κι ένα λάθος στο τελευταίο λεπτό) προσπάθησαν να «τραβήξουν» τον Παναθηναϊκό. Και πάλι όμως φαινόταν καθαρά πως όταν δεν έπαιρνε την πρωτοβουλία ο Διαμαντίδης πάλι υπήρχε «πρόβλημα» στην επίθεση!\nΑυτή τη στιγμή τα προβλήματα στον Παναθηναϊκό εντοπίζονται στα εξής σημεία: Πρώτον, στο ότι ο Ούκιτς ακόμα δεν μπορεί να συνεργαστεί με τον Διαμαντίδη. Δεύτερον, στο ότι απουσιάζει ένας σταθερός σουτέρ καθώς ο Μπράμος και ο Ματσιούλις δεν έχουν τέτοια «ταυτότητα». Είναι πολύ καλά «εργαλεία» αλλά όχι σουτέρ- σκόρερ!\nΤρίτον στο ότι ο Σχορτσιανίτης είναι η μόνη αξιόπιστη λύση στη frontline καθώς ο Άρμστρονγκ πάλι... εξαφανίστηκε μετά τα πρώτα 4'47'' που αγωνίστηκε, ο Λάσμε έβγαλε ενέργεια σε άμυνα και ριμπάουντ (αλλά μέχρι εκεί, ακόμα δεν γνωρίζει καλά- καλά που βρίσκεται) ενώ στο «4» ο Πάνκο δεν παίρνει καν προσπάθειες (είχε 0/1 στο ντέρμπι)!\nΤέταρτον ότι στην περιφέρεια υπάρχει τεράστια απόσταση όταν ο Διαμαντίδης δεν βρίσκεται στο γήπεδο.\nΟυσιαστικά ο Παναθηναϊκός έχει πάρα πολλά πράγματα να διορθώσει. Πάρα πολλά... Ταυτόχρονα το θερμό χειροκρότημα του κόσμου (υγιέστατη αντίδραση αν μη τι άλλο) και η συμπαράσταση στην ομάδα φανερώνουν ότι οι φίλοι του «τριφυλλιού» θα είναι πάντα εκεί αλλά θέλουν να δουν προσπάθεια, δουλειά και κατόπιν αποτέλεσμα. Αυτά περιμένουν και προσδοκούν. Και θα πρέπει όλοι να παλέψουν ακόμα πιo σκληρά ώστε να φανούν αντάξιοι της αγάπης και της εμπιστοσύνης τους.\nΤο ντέρμπι πέρασε αλλά για τον Παναθηναϊκό η δουλειά γίνεται ακόμα πιo έντονη και σκληρή, ανεξαρτήτως αποτελέσματος του ντέρμπι. Σε τελική ανάλυση οι «πράσινοι» είναι εκείνοι που πρέπει να (απο)δείξουν ότι τίποτε δεν κρίνεται τον Οκτώβριο. Ιδού η ευκαιρία τους, λοιπόν. Το μήνυμα από τον κόσμο το πήραν... Ας το αξιοποιήσουν ανάλογα.\n12 λεπτά πριν Κύπελλο Ελλάδας: «Ξέρανε» τον Απόλλωνα Σμύρνης ο Αιολικός - Το πρόγραμμα της 5ης φάσης\n15 λεπτά πριν Παναθηναϊκός: Κανένα θέμα για Μπεργκ, Ζέκα και Βιγιαφάνιες\n26 λεπτά πριν ΠΑΟΚ: «Τρέλα» για Βόλο!\n37 λεπτά πριν Η Μπάγερν έκανε καταγγελία για τα αίσχη του Ρέντη - Τι λέει η UEFA


O ΑΡΚΑΔΙΚΟΣ στο Tripolis Sports Camp 2018 - Δελτίο τύπου - ΑΕΚ ΤΡΙΠΟΛΗΣ-ΑΚΑΔΗΜΙΑ ΤΕΝΙΣ\nO ΑΡΚΑΔΙΚΟΣ στο Tripolis Sports Camp 2018 – Δελτίο τύπου\nΑνακοινώνεται για 2η συνεχόμενη χρονιά η λειτουργία του πρώτου ολοήμερου Sports Camp στην Πελοπόννησο και ειδικότερα την Τρίπολη. Το Tripolis Sports Camp πέρυσι αποτέλεσε την πρώτη επίσημη συνεργασία της ΑΕΚ Τρίπολης με τον Κολυμβητικό Όμιλο Αρκαδίας, έχοντας σαν στόχο την διαπαιδαγώγηση των μικρών πρωταγωνιστών της ζωής, τα παιδιά.\nΦέτος ένα απο τα πιο ιστορικά αθλητικά σωματεία στην Ελλάδα προστέθηκε στην άκρως επιτυχημένη μας περσινή συνεργασία. Ο ΣΕΦΑ Αρκαδικός θα αποτελέσει τον τρίτο συνδεσμικό κρίκο στην αλυσίδα του φετινού αθλητικού μας καλοκαιριού.\nΤο Tripolis Sports Camp είναι πολλά περισσότερα από αθλητικές διακοπές. Με στόχο την ξεγνοιασιά και το παιχνίδι θα πορευτούμε και φέτος με ακόμα μεγαλύτερες εκπλήξεις και παροχές προς τους μικρούς μας φίλους. Περισσότερα τις επόμενες ημέρες…


Δυτική Μεσσηνία Blog: «Κου Κλουξ Κλαν» στη Μανωλάδα\nΟι πελατειακές σχέσεις των κομματικών παραγόντων της Ηλείας, η ανοχή της αστυνομίας και η ατολμία της κυβέρνησης να θέσει υπό έλεγχο επιβάλλοντας τον νόμο στο «φραουλοκράτος» της Νέας Μανωλάδας Ηλείας έχουν αποθρασύνει επικίνδυνα τους ρατσιστές και κάθε ακραίο στοιχείο στην περιοχή\nΑναρτήθηκε από Χαράλαμπος στις 19:48\nΤο επεισόδιο στην Νέα Μανωλάδα δεν είναι ρατσισμός Το ζήτημα είναι η ζωοκλοπή 21 Ιουνίου 2009 - 7:47 μ.μ.\nΧαμαιλέων - chameleontas09 23 Ιουνίου 2009 - 9:44 π.μ.\nΠρος τον απο πάνω...\nοταν εχεις το μεταναστη να σου δουλευει 20ωρα στις φραουλες και να του δινεις το πολυ 20 ευρω τοτε να εισαι σιγουρος πως θα σου κλεψει τα ζωα γιατι ο ανθρωπος πειναει!!!! Οποτε το ζητημα δεν ειναι η ζωοκλοπη αλλα ο ρατσισμος και εκει στην Ηλεια εχετε πολυ απο δαυτον!!!! Αλλα ετσι ξερουμε ....οι ξενοι ειναι καλοι μονο οταν δουλευουν για μας στα χωραφια σε οποιαδηποτε αλλη περιπτωση τους μισουμε!!!! Σκατο ελληναραδες!!!


Τετάρτη, 28 Οκτώβριος 2020 08:40\nΗ άσκηση μειώνει τον κίνδυνο εμφάνισης καρκίνου του μαστού, αλλά παρέχει πολλά οφέλη και μετά την ανάπτυξή του. Τι δείχνουν οι υπάρχουσες μελέτες. Πόση άσκηση χρειαζόμαστε.Ο καρκίνος του μαστού είναι η πιο συχνή κακοήθης νόσος στις γυναίκες, ιδίως στη Δύση, αλλά ευτυχώς η αντιμετώπισή του έχει βελτιωθεί σημαντικά τα τελευταία χρόνια. Υπάρχει όμως ένα «φάρμακο» το οποίο δεν έχουν αξιοποιήσει ακόμα επαρκώς οι γυναίκες, παρότι είναι φθηνό, κατάλληλο για όλες και σε κάθε πιθανή «δοσολογία». Το «φάρμακο» αυτό είναι η άσκηση και έχει μόνο οφέλη να τους παράσχει.\n«Η άσκηση είναι ένα από τα πιο σημαντικά "φάρμακα" τα οποία άνθρωποι όλων των ηλικιών και ικανοτήτων μπορούν να "πάρουν" για την πρόληψη του καρκίνου, τη θεραπεία και τον έλεγχο της νόσου», λέει η παθολόγος-ογκολόγος Σταυρούλα Ντρουφάκου, επιστημονική συνεργάτις της Γ' Ογκολογικής Κλινικής του Νοσοκομείου Metropolitan. «Αναφορικά με το καρκίνο του μαστού, τα υπάρχοντα δεδομένα δείχνουν ότι η άσκηση επιβάλλεται και θα έπρεπε να συνταγογραφείται».\n«Πρόκειται για ένα "φάρμακο" βασισμένο στις αρχές της Ιπποκρατικής Ιατρικής, το οποίο τα κάνει όλα αυτά αποδεδειγμένα και είναι ταυτόχρονα ευχάριστο και απαλλαγμένο από ανεπιθύμητες ενέργειες», τονίζει η κυρία Ντρουφάκου.\nΝα έχει διάρκεια 150-300 λεπτά, εφ' όσον είναι αεροβική με μέτρια ένταση ή\nΝα έχει διάρκεια 75-150 λεπτά, εφ' όσον είναι αεροβική με μεγάλη ένταση\nΑπαραίτητο είναι ακόμα να διατηρούμαστε όσο το δυνατόν πιο δραστήριες καθημερινά, αποφεύγοντας την πολύωρη ακινησία. Επομένως, να περπατάτε αντί να χρησιμοποιείτε αυτοκίνητο, να χορεύετε, να κολυμπάτε, να ασχολείστε με τον κήπο κ.λπ. «Συμβολικά αυτό θα μπορούσε να διατυπωθεί ως εξής: "Για την πρόληψη του καρκίνου του μαστού δεν χρησιμοποιούμε ασανσέρ, πάμε από τις σκάλες"», καταλήγει η κυρία Ντρουφάκου.


08:32 13 Ιουλίου 2020 13 Ιουλίου 2020\nΣτη σκιά της κορυφαίας πρόκλησης με την απόφαση μετατροπής της Αγίας Σοφίας σε τζαμί, ο πρωθυπουργός Κυριάκος Μητσοτάκης και η ελληνική κυβέρνηση εντείνουν τις πρωτοβουλίες αφενός για να αναλάβει η διεθνής κοινότητα τις ευθύνες της μπροστά σε ένα παγκόσμιο ζήτημα που έχει να κάνει με τις σχέσεις της Τουρκίας με τον υπόλοιπο κόσμο και αφετέρου για να ετοιμάσει η Ε.Ε. κατάλογο κυρώσεων σε περίπτωση που η Τουρκία παραβιάσει την κυριαρχία και τα κυριαρχικά δικαιώματα της Ελλάδας.\nΣτο μεταξύ, ο κ. Δένδιας έκανε γνωστό πως είχε αποστείλει επιστολή στην επικεφαλής της UNESCO, με την οποία είχε συνομιλήσει και στο Παρίσι. Εκείνη, από την πλευρά της, είχε αποστείλει επιστολή και είχε επικοινωνίες με την τουρκική πλευρά, για να αποτρέψει το γεγονός.\n«Θελήσαμε τότε να δώσουμε στην Τουρκία τη δυνατότητα να αλλάξει κατεύθυνση, χωρίς να φανεί ότι την υποχρεώνει η παγκόσμια κοινότητα. Να φανεί ότι το κάνει εξ ιδίας βουλήσεως. Είναι κρίμα που η τουρκική πλευρά δεν δέχτηκε, δεν εκτίμησε αυτή την προσπάθειά μας», τόνισε ο κ. Δένδιας.\nΕπικοινωνία με Βαρθολομαίο\nΟ κ. Μητσοτάκης επικοινώνησε το Σάββατο με τον Οικουμενικό Πατριάρχη Βαρθολομαίο στον οποίο εξέφρασε τη συμπαράσταση και την υποστήριξή του.\nΧθες επικοινώνησε με τον Αρχιεπίσκοπο Ιερώνυμο με τον οποίο συζήτησαν διεξοδικά τη βέβηλη μετατροπή της Αγίας Σοφίας σε τζαμί και τις περαιτέρω ενέργειες στις οποίες θα προβούν Κυβέρνηση και Εκκλησία.\nΣτο μεταξύ την έντονη αντίδραση της κυβέρνησης προκάλεσε η ανακοίνωση του ΣΥΡΙΖΑ με την οποία το κόμμα της αξιωματικής αντιπολίτευσης καταλόγισε στην κυβέρνηση «αλλοπρόσαλλη εξωτερική πολιτική που συνέβαλε στην προκλητική απόφαση του Τούρκου προέδρου».\nΑφού επισήμανε ότι η Τουρκία φέρει την αποκλειστική ευθύνη για τη βαθύτατη προσβολή και την ύβρη της μετατροπής της Αγίας Σοφίας σε τζαμί, ο κυβερνητικός εκπρόσωπος Στέλιος Πέτσας σχολίασε πως «ο ΣΥΡΙΖΑ, σε αντίθεση με όλο τον πολιτισμένο κόσμο, έχει άλλη άποψη».\nΑγία ΣοφίαΚυριάκος ΜητσοτάκηςΤΟΥΡΚΙΑ\nΝεκρός ο 27χρονος εγγονός του Έλβις Πρίσλεϊ – Πληροφορίες ότι αυτοκτόνησε


ΙΣΡΑΗΛ: Η Shiri Maimon στην Eurovision 2019; - OGAE Greece\n6 Αυγούστου 2018 Δημήτρης Χριστούλιας\nΕν αναμονή της ανακοίνωσης της πόλης που θα φιλοξενήσει την Eurovision 2019, στο Ισραήλ ήδη παίρνονται οι πρώτες αποφάσεις για την επιλογή του εκπροσώπου της! Το έργο δεν θα είναι εύκολο, καθώς ο πήχης ανέβηκε ψηλά μετά τη νίκη της Netta Barzilai στη Λισαβόνα.\nΗ διαδικασία επιλογής του εκπροσώπου της χώρας θα γίνει, όπως και για το 2018, μέσα από το τάλεντ σόου HaKokhav HaBa / הכוכב הבא (Το Επόμενο Αστέρι), που θα διοργανωθεί από την ιδιωτική εταιρία μέσων μαζικής ενημέρωσης Keshet.\nΣε ανάρτησή της στο Instagram, η Shiri Maimon δεν έκρυψε τη χαρά της, διότι θα παίξει τον δικό της ρόλο στην επιλογή του επόμενου σταρ, παίρνοντας τη θέση κριτή μαζί με 6 ακόμη γνωστά ονόματα του Ισραήλ! Η Shiri Maimon υπήρξε εκπρόσωπος του Ισραήλ το 2005 στο Κίεβο, όπου κατέκτησε την 4η θέση και 154 βαθμούς με την μπαλάντα «Hasheket shenish’ar».\nΗ δημοφιλής καλλιτέχνης αυτή την εποχή βρίσκεται στη Νέα Υόρκη για να συμμετάσχει σε μιούζικαλ στο Θέατρο Broadway, όπου θα ερμηνεύσει τον ρόλο της Roxy Hart. Στο τέλος του Οκτώβρη θα επιστρέψει στην πατρίδα της και θα ξεκινήσει της ετοιμασίες της για το HaKokhav HaBa.\nΔεν θα είναι όμως η μόνη γιουρο-σταρ που θα συμμετάσχει στην κριτική επιτροπή! Ο Harel Skaat, που εκπροσώπησε το Ισραήλ το 2010 με το τραγούδι «Milim» (14η θέση, 71 βαθμοί), θα αναλάβει τον δικό του ρόλο στην ανάδειξη του νικητή! Ο Harel Skaat έχει ήδη διατελέσει κριτής του σόου το 2015, 2016 και 2017.\n➡ Πιστεύετε ότι το Ισραήλ θα καταφέρει να επιλέξει για 2η συνεχή χρονιά νικητή για τον διαγωνισμό τραγουδιού της Eurovision μέσα από το HaKokhav HaBa;\nπηγή: www.escxtra.com, vintti.yle.fi, www.tabletmag.com\nEurostars, Eurovision 2019, Ισραήλesc, esc 2019, eurovision 2019, HaKokhav HaBa, Israel 2019, Shiri Maimon, Γιουροβίζιον 2019, Ισραήλ 2019\n10 Thoughts to “ΙΣΡΑΗΛ: Η Shiri Maimon στην Eurovision 2019;”\n6 Αυγούστου 2018 at 20:18\nΠολύ παραπλανητικός ο τίτλος\n6 Αυγούστου 2018 at 21:09\n7 Αυγούστου 2018 at 03:36\nΠαιδια ο,τι να ναι γράφετε συγγνωμη κι όλας! Αφενος δεν εχουν αποφασισει ακομα πως θα επιλεξουν τον καλλιτεχνη που θα τους εκπροσωπησει. Ζητησαν απο τα ιδιωτικα καναλια διάφορες προτάσεις. Το rising star ειναι μια απο αυτες. Ακομα κ αν αυτο επιλεχθει η Shiri θα ναι κριτης, που κολλάει ο τίτλος;Συγγνωμη αλλα το αρθρο σας αυτο δεν σας τιμά καθολου. Οχι βεβαια οτι περιμενω να δημοσιευσετε το σχόλιο μου.\n7 Αυγούστου 2018 at 12:24\nΕίμαι ο Κρικόρ και είμαι μέλος της συντακτικής ομάδας του OGAE Greece και αρχισυντάκτης, γι’ αυτό και απαντάω (μη νομίζεις δηλαδή ότι πετάγομαι από το πουθενά! χαχα)\nΑρχικά, γιατί να μην δημοσιευτεί το σχόλιο σου; Δημοσιεύονται όλα όσα δεν περιέχουν βρισιές και προσβάλουν/θίγουν (με άσχημο τρόπο) κάποιο άλλο άτομο ή τα σχόλια που είναι τύπου spam!\nΌσο για το άρθρο, εμείς μεταφέρουμε τις όποιες πληροφορίες έχουμε. Σωστές-λάθος, αυτές είναι! Δεν μπορούμε να είμαστε σε όλες τις χώρες ταυτόχρονα και να ελέγχουμε αν ισχύουν όλα 100%. Τώρα για τον τίτλο του άρθρου, είναι παραπλανητικός (συμφωνώ) αλλά όχι και εντελώς άσχετος, αλλά και αυτό μέσα στο παιχνίδι είναι! Πάντως, όπως και να έχει σ’ ευχαριστούμε για το σχόλιο και για το ενδιαφέρον!\n9 Αυγούστου 2018 at 14:44\nΕυχαριστώ για την απάντηση. Εχει γραφεί σε πολλά σαιτ τη διαδικασία που κάνουν για να επιλέξουν τρόπο επιλογής, δεν ειναι μυστικό. Ισως ήταν λάθος το οτι ειπα οτι δεν θα το δημοσιευσετε. Απλά διαβασα κάτι που δεν ισχυει και για αυτο σχολίασα. Ισως θα έπρεπε πάντως να το διορθώσετε το άρθρο.\n7 Αυγούστου 2018 at 15:36\nΑυτα τα δυο ατομα δεν εχω καταλαβει ακομη γιατι εχουν θεση κριτη,η κυρια κ ο κυριος δεν εχουν καποια σημαντικη καριερα στο ισραηλ.ας στειλουν ενα καταξιωμενο ονομα φετος οπως ριτα (ποιοτικο),ιντερνασιοναλ (ποπ) και στην χειροτερη sarit hadad.θεμα μη προκρισης δεν υπαρχει.ας σταματησουν μια χρονια αυτη την διαδικασια επιλογης.\n8 Αυγούστου 2018 at 14:33\nΘέμα μη πρόκρισης δεν υπάρχει αλλά δε θέλουν να βρεθούν στις τελευταίες θέσεις του πίνακα στον τελικό και μάλιστα εντός έδρας όπως φέτος η Πορτογαλία\n8 Αυγούστου 2018 at 15:57\nΝαι ακομη κλαιει η πορτογαλια.ποιος νοιαζεται.εκεινο το βραδυ μονο και μονο που γινεται στην χωρα ο διαγωνισμος τα επισκιαζει ολα.\n8 Αυγούστου 2018 at 14:35\nΔιαβάζοντας τον τίτλο νόμιζα ότι θα εκπροσωπήσει το Ισραήλ του χρόνου ή θα ναι μια απ τους παρουσιαστές 😂\nΙΣΡΑΗΛ: Μέσα από το «HaKokhav HaBa L'Eirovizion» η επιλογή της συμμετοχής για το 2019! - OGAE Greece\n23 Αυγούστου 2018 at 22:27\n[…] σας έχουμε ήδη ενημερώσει με άρθρο μας, η Shiri Maimon (Ισραήλ 2005) και ο Harel Skaat (Ισραήλ 2010) θα […]


Αρχική > ΗΛΕΚΤΡΟΝΙΚΑ ΤΣΙΓΑΡΑ>Με αποσπώμενη μπαταρία>Smok Al85 Kit\nTo Alien 85 Mod από τη Smotech διαθέτει μεγάλη οθόνη OLED και διάταξη των πλήκτρων Στο κάτω μέρος . Η οθόνη OLED σε αυτό το mod εμφανίζει την τρέχουσα ρύθμιση (ισχύς ή τον έλεγχο θερμοκρασίας), τη διάρκεια ζωής της μπαταρίας 18650 (Δεν συμπεριλαμβάνονται στη συσκευασία) η τάση, η αντίσταση του πηνίου, την τρέχουσα κατάσταση του mod σας, και το είδος της σπείρας που έχετε εγκαταστήσει στη δεξαμενή σας. Τα κουμπιά στο Alien 85W mod βρίσκονται σε ένα μοναδικό σημείο έτσι ώστε να αποφύγετε τα κατά λάθος πατήματα. Ένα "μεγάλο - μικρό" ηλεκτρονικό τσιγάρο που θα λατρέψετε!\nΔιαστάσεις (mm): 24.5 x 56\nCoil: V8 baby-X4 core – 0.15ohm (30 – 70W/Best: 45 – 60W)\n8 Baby-T6 core – 0.2ohm (40 – 130W/ best: 70 – 90W)\nV8 baby RBA (30 – 60W/ Best 50W)\nΥλικό κατασκευής : SSThread: 510\nΤο Wismec Reuleaux RX Machina Kit εμπνεύστηκε από την αισθητική του ExMachina και διαφέρει από τον κλασσικό τρόπο χρήσης με κουμπί. Μεταφέρει όλα τα μέρη του κουμπιού λειτουργίας πάνω στην υποδοχή 510, κάνοντας το όσο πιο μικρό γίνεται για mod που χρησιμοποιεί μπαταρίες 20700/18650.


Bitfenix 24-pin ATX Extension 30cm - Sleeved Gold/black - Καλωδιο εσωτερικης συνδεσης συσκευων (PER.640763)\nΑρχική > Υπολογιστές > Καλώδια > BITFENIX 24-PIN ATX EXTENSION 30CM - SLEEVED GOLD/BLACK\nBITFENIX 24-PIN ATX EXTENSION 30CM - SLEEVED GOLD/BLACK\nΧρώμα: Χρυσό (καλώδιο) / Μαύρο (Σύνδεση) .\nBITFENIX 24-PIN ATX EXTENSION 30CM - SLEEVED GOLD/BLACK (PER.640763)\n• Χρώμα: Χρυσό (καλώδιο) / Μαύρο (Σύνδεση) .\nBITFENIX 24-PIN ATX EXTENSION 30CM - SLEEVED GOLD/BLACK PER.640763 PER.640763 BITFENIX BITFENIX ΚΑΛΩΔΙΟ ΕΣΩΤΕΡΙΚΗΣ ΣΥΝΔΕΣΗΣ ΣΥΣΚΕΥΩΝ Κατηγορία: ΚΑΛΩΔΙΟ ΕΣΩΤΕΡΙΚΗΣ ΣΥΝΔΕΣΗΣ ΣΥΣΚΕΥΩΝ •BITFENIX στην κατηγορία ΚΑΛΩΔΙΟ ΕΣΩΤΕΡΙΚΗΣ ΣΥΝΔΕΣΗΣ ΣΥΣΚΕΥΩΝ Τα BitFenix Alchemy Multisleeved Cables προσφέρουν premium ποιότητα, εξαιρετικά πυκνή ύφανση και μια μοναδική multisleeved κατασκευή για απαράμιλλη εμφάνιση και ποιότητα. Προσφέρουν ακρίβεια, λεπτομέρεια και προσοχή στις συνδέσεις, εξαιρετικό συνδυασμό χρωμάτων και υψηλή ποιότητα sleeving που επιτρέπει τους modders να μετατρέψουν ένα κανονικό PC σε ένα αντικείμενο θαυμασμού! • Μοντέλο: ATX 24-pin επέκταση 30 cm. • Σύνδεση: 24-pin αρσενικό σε 24 pin θηλυκό. • Χρώμα: Χρυσό (καλώδιο) / Μαύρο (Σύνδεση) . • Μετρητής καλωδίου: 18AWG (34/0.18). • Πυκνότητα ύφανσης: 300D. • Εγγύηση: 1 χρόνος. DOA 7 ημερών BITFENIX 24-PIN ATX EXTENSION 30CM - SLEEVED GOLD/BLACK


Όροι Χρήσης - Sifnos Run Sifnos Run\nΜε την εγγραφή σας στο Sifnos Run οφείλετε να συμμορφώνεστε με τους παρόντες Γενικούς Όρους. Σε περίπτωση που δεν συμφωνείτε με αυτούς παρακαλούμε να μην υποβάλετε τη συμμετοχή σας στον Αγώνα.\n• Στο Sifnos Run, στον Αγώνα Δρόμου 10 χλμ. έχουν δικαίωμα συμμετοχής δρομείς άνω των 15 ετών.\n• Στο Sifnos Run, στον Αγώνα Δρόμου 5 χλμ. έχουν δικαίωμα συμμετοχής δρομείς άνω των 12 ετών.\n• Στο Sifnos Run, στον Αγώνα Παιδιών 1.000 μ. έχουν δικαίωμα συμμετοχής αποκλειστικά παιδιά έως 12 ετών.\nΣτην περίπτωση συμμετοχής ανηλίκου, η αίτηση συμμετοχής υποβάλλεται από τον ασκούντα τη γονική μέριμνα. Με την υποβολή της αντίστοιχης αίτησης συμμετοχής θεωρείται ότι έχει δοθεί συναίνεση του γονέα για τη συμμετοχή του ανήλικου τέκνου στον Αγώνα.\nΌλοι οι διαγωνιζόμενοι στο Sifnos Run δηλώνουν ότι έχουν πλήρη γνώση των κινδύνων που εμπεριέχει η συμμετοχή τους στη διοργάνωση, όσον αφορά σε πιθανές ζημιές ή βλάβη στην υγεία τους. Κάθε δρομέας συμμετέχει στη διοργάνωση με δική του ελεύθερη βούληση και φέρει την πλήρη ευθύνη της συμμετοχής του όσον αφορά στη φυσική του κατάσταση και την ικανότητά του να συμμετάσχει. Οι δρομείς συμμετέχουν με απόλυτη προσωπική τους ευθύνη. Με τη συμμετοχή τους στον αγώνα δηλώνουν υπεύθυνα κατά τους όρους του άρθρου 8 του Ν. 1599/1986, έχοντας γνώση των σχετικών κυρώσεων, ότι έχουν προβεί στις απαραίτητες ιατρικές εξετάσεις από τις οποίες αποδεικνύεται ότι είναι υγιείς για να μετάσχουν στον αγώνα, παραιτούνται δε από κάθε απαίτηση εναντίον της διοργανώτριας για τυχόν βλάβη ή ζημία από οποιαδήποτε αιτία. Όλοι οι συμμετέχοντες αγωνίζονται με δική τους αποκλειστική ευθύνη και οι ανήλικοι με ευθύνη και υπεύθυνη δήλωση-συγκατάθεση των κηδεμόνων τους.\nΤο Sifnos Run δεν φέρει καμία ευθύνη σε περίπτωση τραυματισμού, ζημίας ή άλλου είδους βλάβης που μπορεί να υποστεί ο συμμετέχων στη διοργάνωση ή θεατής αυτής. Το Sifnos Run δεν φέρει καμία ευθύνη για οποιαδήποτε απώλεια ενδυμάτων ή άλλων αντικειμένων των Συμμετεχόντων.\nΣτους αγώνες της διοργάνωσης Sifnos Run μπορούν να συμμετάσχουν μόνο εγκύρως και εγκαίρως εγγεγραμμένοι δρομείς. Οι συμμετέχοντες δρομείς οφείλουν να φέρουν τον αριθμό συμμετοχής τους, που τους έχει δοθεί από την Οργανωτική Επιτροπή του αγώνα, στο μπροστινό μέρος της μπλούζας τους. Η μη συμμόρφωση με την παραπάνω οδηγία μπορεί να οδηγήσει σε αποκλεισμό του συμμετέχοντα.\nΤο Sifnos Run πραγματοποιείται κατά την ήμερα που έχει προκαθοριστεί ως ημέρα διεξαγωγής του, ανεξαρτήτως καιρικών συνθηκών. Μόνο σε περίπτωση ακραίων καιρικών φαινομένων ή ανωτέρας βίας μπορεί να γίνει αναβολή ή ακύρωση του αγώνα ανάλογα με τις επικρατούσες συνθήκες. Σε κάθε τέτοια περίπτωση, η συνδρομή συμμετοχής στον αγώνα δεν επιστρέφεται στους εγγεγραμμένους δρομείς.\nΤο Sifnos Run διατηρεί το δικαίωμα αλλαγής του προγράμματος του αγώνα, των όρων και κανονισμών συμμετοχής και διεξαγωγής του αγώνα χωρίς προηγούμενη ειδοποίηση, για το λόγο αυτό σας συνιστούμε να ανατρέχετε κατά καιρούς στην Ιστοσελίδα μας για να ενημερώνεστε για τυχόν αλλαγές.\nΠροκειμένου να δηλώσετε συμμετοχή στο Sifnos Run θα σας ζητηθεί να συμπληρώσετε το ονοματεπώνυμό σας, το φύλο, το έτος γέννησης, τη διεύθυνση ηλεκτρονικού ταχυδρομείου σας, το τηλέφωνο επικοινωνίας σας καθώς και το μέγεθος της μπλούζας σας. Ο σκοπός που συλλέγουμε τα προσωπικά σας δεδομένα είναι για να μπορούμε να σας παρέχουμε την κατάλληλη πληροφόρηση, να επικοινωνούμε μαζί σας για τυχόν ζητήματα που μπορεί να προκύψουν σε σχέση με τη συμμετοχή σας (π.χ. επικοινωνία για επιβεβαίωση εγγραφής και συμμετοχής στον Αγώνα) αλλά και για να δημοσιεύουμε τα αποτελέσματα των αγώνων, ανά αγώνα ή ανά ηλικιακή κατηγορία, στην ιστοσελίδα μας ή σε άλλα ΜΜΕ.\nΗ Ιστοσελίδα μας δεν πωλεί, εκμισθώνει ή διαθέτει με οποιοδήποτε τρόπο τα στοιχεία σας σε τρίτους. Ως συμμετέχοντες αποδέχεστε ωστόσο ότι τα προσωπικά δεδομένα σας παρέχονται σε τρίτους για σκοπούς χρονομέτρησης, σύνταξης καταλόγου αποτελεσμάτων, καθώς και δημοσίευσης αυτών στο διαδίκτυο. Τα δεδομένα προσωπικού χαρακτήρα που παρέχονται στο πλαίσιο της διαδικασίας αίτησης συμμετοχής, χρησιμοποιούνται για σκοπούς που συνδέονται αποκλειστικά και μόνο με τη διοργάνωση και διεκπεραίωση του αγώνα.\nΟι δρομείς αποδέχονται ρητώς και παρέχουν τη συναίνεσή τους ατελώς στη λήψη φωτογραφιών, υλικού βίντεο και στην προβολή του γεγονότος, του ονόματός τους και της εικόνας τους σε οποιοδήποτε ενημερωτικό έντυπο, μέσο μαζικής επικοινωνίας ή κοινωνικό δίκτυο, για την προβολή της διοργάνωσης. Οι συμμετέχοντες στη διοργάνωση συναινούν στη χρήση της εικόνας τους που λαμβάνεται κατά τη διάρκεια του αγώνα από τους διοργανωτές, χορηγούς ή άλλους συνεργάτες της διοργάνωσης για σκοπούς δημοσιότητας και μελλοντικής προβολής αυτής, χωρίς κανένα δικαίωμα σε ολική ή μερική αποζημίωση για το λόγο αυτό.\nΟι συμμετέχοντες στη διοργάνωση δηλώνουν ότι δεν προσβάλλεται ούτε βλάπτεται καθ’ οιονδήποτε τρόπο η προσωπικότητά τους, η υγεία ή/και η σωματική τους ακεραιότητα.\nΜέσα από την Ιστοσελίδα μας έχετε την επιλογή αλληλεπίδρασης με μέσα κοινωνικής δικτύωσης καθώς και να συνδέεστε με ιστοσελίδες τρίτων μερών. Η Ιστοσελίδα μας δεν ελέγχει τις σελίδες αυτές, ούτε το περιεχόμενο αυτών, και δεν είναι σε θέση να γνωρίζει τις ρυθμίσεις απορρήτου σας σε αυτά. Η επίσκεψη στα μέσα κοινωνικής δικτύωσης και η σύνδεση σε ιστοσελίδες τρίτων γίνεται με αποκλειστική δική σας ευθύνη. Για τον λόγο αυτό σας συνιστούμε πριν κάνετε χρήση οποιασδήποτε τέτοιας σύνδεσης που προτείνεται από την Ιστοσελίδα μας, να ενημερώνεστε σχετικά με τις πολιτικές απορρήτου τους.\nΜε τη δήλωση συμμετοχής σας στο Sifnos Run, μέσω της συμπλήρωσης της σχετικής φόρμας της ιστοσελίδας μας, εγγράφεστε αυτομάτως στη λίστα μας για την αποστολή Newsletters και ενημερωτικών δελτίων σχετικά με τις λεπτομέρειες οργάνωσης και διεξαγωγής του αγώνα. Σε περίπτωση που δεν επιθυμείτε να λαμβάνετε ειδοποιήσεις από το Sifnos Run μπορείτε ανά πάσα στιγμή να ζητήσετε τη διαγραφή σας από τη βάση δεδομένων που τηρούμε, ανά πάσα στιγμή, συμπληρώνοντας τη σχετική φόρμα επικοινωνίας που διατίθεται μέσω της Ιστοσελίδας μας.\nΗ Ιστοσελίδα μας χρησιμοποιεί cookies με σκοπό τη διευκόλυνση και βελτίωση της πλοήγησής σας σε αυτήν. Τα cookies που χρησιμοποιούμε είναι εντελώς ασφαλή καθώς δεν μπορούν να εκτελέσουν προγράμματα ή να μεταφέρουν ιούς στον υπολογιστή σας.\nΣτην παρούσα ιστοσελίδα, χρησιμοποιούνται Google research & analytic cookies τα οποία αφορούν σε στατιστικά χρήσης, και Facebook cookies που αφορούν στην πρόσβαση στα μέσα κοινωνικής δικτύωσης.\nΕφόσον το επιθυμείτε μπορείτε ανά πάσα στιγμή να απενεργοποιήσετε τα cookies από τον υπολογιστή σας. Σε αυτή την περίπτωση όμως ενδέχεται να μην έχετε τη δυνατότητα αξιοποίησης όλων των ιδιοτήτων αλληλεπίδρασης που σας προσφέρει η ιστοσελίδα μας.\n• Η εγγραφή σε έναν από τους αγώνες του Sifnos Run μπορεί να πραγματοποιηθεί μέσω της online πλατφόρμας εγγραφών που βρίσκεται διαθέσιμη στην ιστοσελίδα μας. Η εγγραφή θεωρείται έγκυρη εφόσον έχει καταβληθεί η σχετική συνδρομή συμμετοχής, όπως αυτή έχει προσδιοριστεί την ημέρα της εγγραφής, και το σχετικό ποσό έχει πιστωθεί στον τραπεζικό μας λογαριασμό.\nΤο αντίτιμο συμμετοχής ορίζεται στα 10€ για τον αγώνα 10 και 5 χιλιομέτρων.\nΑφού συμπληρώσετε τη σχετική φόρμα εγγραφής, στη συνέχεια εμφανίζονται οδηγίες για την κατάθεση του ποσού συνδρομής συμμετοχής.\nΠροσοχή: Να αναγράφετε οπωσδήποτε το ονοματεπώνυμο του καταθέτη στην αιτιολογία..\nΠροσοχή! Μέσα από αυτή την ιστοσελίδα, δεν θα σας ζητήσουμε ποτέ τον αριθμό Πιστωτικής ή Χρεωστικής ή Προπληρωμένης Κάρτας ή άλλης κάρτας πληρωμών και δεν πραγματοποιούμε κανενός είδους ηλεκτρονικές πληρωμές. Η χρήση της ιστοσελίδας μας έχει αποκλειστικό σκοπό να σας ενημερώνει για τον αγώνα και για να διευκολύνει την εγγραφή σας σε αυτόν.\n• Εγγραφές για τις οποίες δεν έχει ακολουθηθεί η διαδικασία, όπως ορίζεται στις οδηγίες που έχουν αναρτηθεί στην ιστοσελίδα της διοργάνωσης, ακυρώνονται χωρίς πρότερη ενημέρωση.\n• Αλλαγές επί επιβεβαιωμένων εγγραφών (αντικατάσταση δρομέα, αλλαγή αγώνα) δεν είναι δυνατές σε καμία περίπτωση μετά το κλείσιμο της περιόδου εγγραφών.\n• Ακυρώσεις επιβεβαιωμένων εγγραφών είναι δυνατές μόνον εφόσον συμπληρώσετε τη σχετική φόρμα επικοινωνίας και ακολουθήσετε τις οδηγίες που θα σας δοθούν μέσω αυτής.\n• Μετά την πλήρη εγγραφή δεν είναι δυνατή καμία αλλαγή στο επιλεγέν μέγεθος για Μπλουζάκι από τον συμμετέχοντα.\nΗ παράδοση των αριθμών (bib number) θα γίνει στη Σίφνο μία ημέρα πριν τον αγώνα, καθώς και την ημέρα διεξαγωγής του Αγώνα. Λεπτομέρειες θα ακολουθήσουν με την επιβεβαίωση συμμετοχής.\nΤην ηλεκτρονική χρονομέτρηση του αγώνα και των Δύο Δρόμων, καθώς και την έκδοση των αποτελεσμάτων, έχει αναλάβει η εταιρεία επίσημης χρονομέτρησης “CHRONOSYSTEMS TIMING & SPORT SERVICES”. Για το λόγο αυτό, όλοι οι συμμετέχοντες δρομείς θα πρέπει να φορούν τον αριθμό συμμετοχής τους με το ενσωματωμένο chip χρονομέτρησης, που παραλαμβάνουν από τη γραμματεία.\nΔιαθέσιμοι στα 2,5 χλμ., στα 5 χλμ. και στον τερματισμό.\nΈπαθλα (μετάλλιο και κύπελλο) απονέμονται στους τρεις (3) πρώτους Άνδρες και τις τρεις (3) πρώτες Γυναίκες της γενικής κατάταξης ξεχωριστά για τα 5 και 10 χλμ.\nΟι συμμετέχοντες οφείλουν να ακολουθούν πιστά τις οδηγίες των διοργανωτών, των εθελοντών, του προσωπικού της διοργάνωσης και των αστυνομικών αρχών. Οποιαδήποτε παράβαση ή μη τήρηση των κανονισμών του αγώνα, έχει ως αποτέλεσμα τον αποκλεισμό του συμμετέχοντα από τον αγώνα και τη διαγραφή του από τα αποτελέσματα του αγώνα χωρίς κανενός είδους αποζημίωση.\n• Δεν επιτρέπεται στους δρομείς η συμμετοχή με ποδήλατα, τροχόσπιτα, καροτσάκια, σκυλιά ή οποιοδήποτε είδος μηχανικής βοήθειας.\n• Όσοι συμμετέχοντες προσέλθουν μετά την έναρξη της εκκίνησης του αγώνα, δεν μπορούν να λάβουν μέρος σε αυτόν.\n• Οι συμμετέχοντες οφείλουν να ακολουθούν και να συμμορφώνονται με τις οδηγίες που έχουν λάβει από το Sifnos Run και οι οποίες θα αναρτώνται και στην ιστοσελίδα της διοργάνωσης.\nΤο χρονικό όριο τερματισμού για τα 5 χλμ. έχει οριστεί στη μία ώρα από την εκκίνηση του αγώνα.\nΤο χρονικό όριο τερματισμού για τα 10 χλμ. έχει οριστεί στις δύο ώρες από την εκκίνηση του αγώνα.


Τρίφωνο - "Προσοχή Τρίφωνο"...\nΈντεχνα / Διασκευές\nΟ ΛΟΓΟΣ ΤΗΣ ΛΙΝΑΣ ΝΙΚΟΛΑΚΟΠΟΥΛΟΥ Χ 3 = ΤΡΙΦΩΝΟ: ΕΡΩΦΙΛΗ, ΝΙΚΟΣ ΚΟΥΡΟΥΠΑΚΗΣ, ΔΗΜΗΤΡΗΣ ΥΦΑΝΤΗΣ. ΠΡΟΣΟΧΗ ΤΡΙΦΩΝΟ. ΚΑΙ ΕΝΑΣ ΛΟΓΟΣ ΑΚΟΜΑ. ΑΠΟ ΤΟ 1 ΜΕΧΡΙ ΤΟ 17 ΠΟΥ ΤΕΛΕΙΩΝΕΙ TO CD. ΥΠΑΡΧΕΙ ΛΟΓΟΣ. ΚΙ ΑΝ ΕΙΝΑΙ ΕΝΑΣ, ΤΟΤΕ ΕΙΝΑΙ, Ο,ΤΙ ΕΙΝΑΙ ΤΟ ΤΡΑΓΟΥΔΙ: ΣΥΓΚΙΝΗΣΗ, ΧΑΡΑ, ΠΑΡΑΣΤΑΣΕΙΣ, ΖΩΗ, ΕΡΩΤΑΣ, ΑΓΑΠΗ, ΠΟΝΟΣ, ΠΑΤΩΜΑ, ΣΥΝΝΕΦΑ, ΖΩΗ, ΜΕΡΟΣ ΤΗΣ ΖΩΗΣ ΜΟΥ, ΤΗΣ ΖΩΗΣ ΣΟΥ. ΠΡΟΣΟΧΗ ΤΡΙΦΩΝΟ. ΓΙΑ ΝΑ ΓΙΝΕΙ ΜΕΡΟΣ ΤΗΣ ΖΩΗΣ ΜΟΥ, ΤΗΣ ΖΩΗΣ ΣΟΥ.\n3 ΝΕΑ ΤΡΑΓΟΥΔΙΑ. ΤΟ ΕΝΑ ΜΕ ΤΗ ΜΟΥΣΙΚΗ ΤΟΥ ΣΤΑΜΑΤΗ ΚΡΑΟΥΝΑΚΗ. «ΦΟΥΡΤΟΥΝΑ ΣΤΟ ΠΛΥΝΤΗΡΙΟ». ΤΟ ΑΛΛΟ TOY CARLOS LIBEDINSKY ΤΩΝ TADEMUS, ΑΠΟ ΤΗΝ ΑΡΓΕΝΤΙΝΗ. GENTE QUE SI ΠΟΥ ΕΓΙΝΕ «ΝΑ Μ' ΑΓΑΠΑΣ». ΤΟ ΑΛΛΟ ΑΠΟ ΤΗΝ ΑΡΜΕΝΙΑ. ΠΑΡΑΔΟΣΙΑΚΟ. ΜΕ ΤΟΥΣ ΕΛΛΗΝΙΚΟΥΣ ΣΤΙΧΟΥΣ ΤΩΡΑ ΜΙΛΑΕΙ ΓΙΑ ΤΗΝ «ΚΥΡΑ ΦΡΟΣΥΝΗ».\nΚΑΙ 2 ΑΠΡΟΒΛΕΠΤΑ. TO "HERE IT IS" TOY LEONARD COHEN ΚΑΙ TO "BECAUSE" ΤΩΝ BEATLES.\nΚΑΙ ΜΕΤΑ ΠΙΣΩ ΣΤΑ ΠΑΛΙΑ ΜΕ ΤΑ ΚΑΙΝΟΥΡΙΑ ΤΟΥΣ ΡΟΥΧΑ. ΣΤΙΧΟΙ ΤΗΣ ΛΙΝΑΣ ΝΙΚΟΛΑΚΟΠΟΥΛΟΥ ΣΕ ΜΟΥΣΙΚΕΣ ΤΩΝ ΣΤΑΜΑΤΗ ΚΡΑΟΥΝΑΚΗ, ΝΙΚΟΥ ΑΝΤΥΠΑ, GORAN BREGOVIC, ΔΗΜΗΤΡΑΣ ΓΑΛΑΝΗ, ΚΙΚΙ LESENDRIC, ΓΙΑΝΝΗ ΣΠΑΘΑ.\nΕίχαμε καιρό ν' ακούσουμε καινούργια δουλειά από το Τρίφωνο. Άξιζε όμως η αναμονή, αφού τα παιδιά του συγκροτήματος, ο Νίκος Κουρουπάκης, η Ερωφίλη και ο Δημήτρης Υφαντής, αυτή τη φορά δεν ήρθαν μόνα. Τα ...έφερε η Λίνα Νικολακοπούλου, που ανέλαβε το νέο τους cd "Προσοχή Τρίφωνο".\nΤι περιέχει; Τρία νέα τραγούδια - δύο εισαγόμενα ("Να μ' αγαπάς" & "Κυρά Φροσύνη") και ένα με την υπογραφή του Σταμάτη Κραουνάκη ("Φουρτούνα στο πλυντήριο") - και εννιά παλιότερα, που παρουσιάζονται εδώ - τόσο χάρη στις τριφωνίες όσο και χάρη στις πρωτότυπες ενορχηστρώσεις - ολοκαίνουργια! Κοινός συνδετικός κρίκος όλων των τραγουδιών είναι οι στίχοι της Λίνας Νικολακοπούλου. "Κι αν ρωτήσετε γιατί: Επειδή ο ουρανός είναι γαλανός! Έτσι για την εκδρομή που όλοι θέλουμε όλο και πιο συχνά να πάμε", όπως σημειώνεται στο ένθετο.\nΘεωρώ χρήσιμο να θυμηθούμε εδώ από που έρχονται αυτά τα τραγούδια, γιατί από το ένθετο του άλμπουμ απουσιάζει μια τέτοια - χρηστική, κατά τη γνώμη μου - αναφορά. Έχουμε και λέμε: "Το πάρτυ" ηχογραφήθηκε το 1996 από τον Μανώλη Μητσιά στο δίσκο του με το σέρβο Kiki Lesendric "Στο δρόμο με τα χάλκινα". Ο "Δερβίσης" ανήκει στα τραγούδια του δίσκου "Ανθρώπων έργα", που κυκλοφόρησε το 1993 με την Άλκηστη Πρωτοψάλτη. Η ίδια τραγούδησε και την "Τριανταφυλλιά του κόσμου", σε μουσική του Νίκου Αντύπα, στο δίσκο του '97 "Σαν ηφαίστειο που ξυπνά". Επίσης, πρώτη η Άλκηστις Πρωτοψάλτη πέρασε την "Έξοδο κινδύνου" στον ομότιτλο δίσκο του '84 με το Γιάννη Σπανό. Με τη φωνή της πρωτοηχογραφήθηκε και το "Τριανταφυλλάκι" στο "Παραδέχτηκα" (1991) με τον Goran Bregovic. Το "Δι' ευχών" τραγουδήθηκε από τη Χαρούλα Αλεξίου το 1992 σ' ένα δίσκο μ' αυτό τον τίτλο, με τραγούδια του Νίκου Αντύπα. Ο ίδιος έγραψε μουσική και για "Τα πέδιλα" (δίσκος "Δι' ευχών"), που εδώ τα βρίσκουμε στην αγγλική εκδοχή τους. Τη "Μπλούζα" τραγούδησε η Ελένη Βιτάλη στο "Οπωσδήποτε παράθυρο" (2002) και, τέλος, το "Πώς περνούν οι άνθρωποι" ανήκει στα τραγούδια του δίσκου "Ανάσα, η τέχνη της καρδιάς" (1995), που έγραψε και τραγούδησε η Δήμητρα Γαλάνη.\nΠανταχού παρών στο νέο cd του Τριφώνου ο στιχουργικός - ποιητικός λόγος της Λίνας Νικολακοπούλου, στον οποίο αξίζει να σταθούμε ...προσοχή! Λόγος "φρέσκος" και ευρηματικός στα καινούργια τραγούδια, λόγος δοκιμασμένος σ' αυτά που διήνυσαν, ήδη, μια πρώτη δισκογραφική διαδρομή και βρίσκονται τώρα σε μια νέα αφετηρία. Λόγος πολλαπλών αναγνώσεων και δυνατών συναισθηματικών κραδασμών, που στις φωνές του Νίκου Κουρουπάκη, της Ερωφίλης και του Δημήτρη Υφαντή βρίσκει μια έκφραση διαφορετική, ζεστή, μελωδική, άρτια.\nΟι τρεις τους ανταποκρίθηκαν με αίσθημα, σεβασμό και γνώση στο σπουδαίο υλικό που κλήθηκαν να ερμηνεύσουν. Σταθεροί και πιστοί στην αρμονία της μουσικής, αλλά πρώτιστα στην αρμονία των λέξεων, κέρδισαν την εμπιστοσύνη της Λίνας Νικολακοπούλου, που σχεδιάζει μαζί τους κι άλλα πράγματα στο μέλλον. Τρεις φωνές με διαφορετική καταγωγή, που ισορροπούν θαυμάσια στο κλαδί του τραγουδιού, για να αναφερθούμε και στο εύρημα του εξωφύλλου...!\n... Η παρουσία της Λίνας Νικολακοπούλου. Στην επιμέλεια και παραγωγή του δίσκου, στα λόγια των τραγουδιών, σε ιδέες δημιουργικές. Η ίδια διαβάζει "Τα σπίτια", ένα δικό της κείμενο και "ακολουθεί" με τη φωνή της το Τρίφωνο στο "Here it is" του Leonard Cohen.\nΣτα "highlights" του άλμπουμ, καταγράφεται και η παρουσία εξαιρετικών μουσικών. Θέλετε ονόματα; Γιώργος Ζαχαρίου, Κώστας Μπαλταζάνης, Μάνος Αχαλινωτόπουλος, Γιάννης Σπάθας, Αντώνης Μιτζέλος ...\nΘα περίμενα το ένθετο του cd να είναι περισσότερο κατατοπιστικό, ως προς τις πρώτες εκτελέσεις των παλιότερων τραγουδιών.\n"Να μ' αγαπάς", "Τριανταφυλλιά του κόσμου", "Η Μπλούζα" ...\n"Μιλάνε" και λένε πολλά οι στίχοι όλων των τραγουδιών... Επιλέγω ενδεικτικά ένα δείγμα από τα καινούργια και ένα από τα παλιότερα:\n"Να μ' αγαπάς με τα λάθη μου όλα στη σειρά\nδεν είν' ο κόσμος ιδανικός για το ταξίδι είναι δανεικός\nγια να 'χει όνειρα να κάνει ο ενικός..."\n(Στίχοι: Λίνα Νικολακοπούλου - "Να μ' αγαπάς")\n"Τα σώματα που αγάπησες\nμου λες ας ήταν ψέματα τα βράδια\n(Στίχοι: Λίνα Νικολακοπούλου - "Έξοδος κινδύνου")\nΔιάρκεια CD: 59:23\n1. Να μ' αγαπάς (Gente Que Si)\n2. Φουρτούνα Στο Πλυντήριο\n3. Το Πάρτυ\n4. Το σπίτια\n7. 'Εξοδος Κινδύνου\n8. Τριανταφυλλιά Του Κόσμου\n10. Στα Γιάννενα Στη Λίμνη\n11. Κυρά Φροσύνη\n12. My white sandals (Τα πέδιλα)\n14. Δι' Ευχών\n15. Η Μπλούζα\n16. Τα σπίτια\n17. Πώς Περνούν Οι Άνθρωποι


Campion.gr ™ | Από τον Νίκο Νικολάου: Δημοσιογραφική παρενόχληση-Ας πούμε και καμιά αλήθεια!!!\nΔημοσιογραφική παρενόχληση-Ας πούμε και καμιά αλήθεια!!!\nΓράφει ο καλός φίλος και δημοσιογράφος από το sportait.gr, Γιώργος Παπαϊωάννου\nΤΟ ‘ΦΕΡΕ Η ΚΑΚΙΑ Η ΩΡΑ να βρεθώ το Σάββατο στα Δημοσιογραφικά της Τούμπας και να δω τον αγώνα του ΠΑΟΚ με τον Παναιτωλικό.\nΚακιά ώρα γιατί ήταν απλά χάσιμο χρόνου σε ώρα ενός υπέροχου ηλιοβασιλέματος στον Θερμαϊκό κι επίσης κακιά ώρα για όσους θέλουν να περάσουν μπαρούφες για το ματς. Μέχρι και για διαιτησία διάβασα κάπου, αλλά – θα μου πεις- τι τον έχουμε το Τσίπρα; Εμείς τον βγάλαμε, δεν θα του αφήσουμε και το μονοπώλιο από πάνω.\nΟ ΖΑΠΛΟΥΤΟΣ και εταίρος της κυβέρνησης πλέον ΠΑΟΚ είχε από μία οθόνη στην διάθεση κάθε δημοσιογράφου στα Θεωρεία, ώστε να βλέπουμε κι απ’ τη Nova τον αγώνα, πράγμα που επιβεβαίωσε και πάλι ότι η κάμερα δεν μπορεί να δείξει κάποια στοιχεία από την φυσιογνωμία ενός παιγνιδιού. Θα σας πω τι είδα εγώ, όταν μου το επέτρεπε η μίρλα των ΠΑΟΚτσήδων για την ομάδα του Λουτσέσκου.\nΜΗ ΜΟΥ ΠΕΙΤΕ ΟΤΙ ΤΟ ΒΛΕΜΜΑ ΤΟΥ ΛΟΥΤΣΕΣΚΟΥ ΣΤΗ ΦΩΤΟ ΔΕΝ ΕΙΝΑΙ ΟΛΑ ΤΑ ΛΕΦΤΑ;;; ΣΑΝ ΝΑ ΠΑΙΖΕΙ ΜΕ ΤΟ ΑΓΑΠΗΜΕΝΟ ΤΟΥ ΠΑΙΓΝΙΔΙ ΚΑΠΟΙΟ ΞΕΝΟ ΠΑΙΔΑΚΙ.\nΓΙΑ ΝΑ ΚΑΤΑΛΑΒΕΤΕ το τι χαρά πήρε ο Ρουμάνος που την σκαπούλαρε, αναλογιστείτε ότι στογγυλοκάθισε στη Συνέντευξη Τύπου κι ήταν ικανός να βρίσκεται ακόμα εκεί εάν του γίνονταν κι άλλες ερωτήσεις. Με το μαύρο κοστούμι του, τα Σισελιάνικα αγγλικά του, ίδιος Αλ Πατσίνο στα νιάτα του. Κι αν αυτό είναι φυσιολογικό λόγω της γνωστής καταγωγής της Ρουμάνικης γλώσσας απ’ τη Λατινική, δεν είναι καθόλου νορμάλ για ένα προπονητή να πλατειάζει τόσο πολύ, να τον ρωτάνε τι ώρα είναι και να απαντάει πως κατασκευάζονται τα ρολόγια.\nΣΤΟΝ ΑΓΩΝΑ ο Παναιτωλικός μπορούσε να πάρει βαθμό. Διότι ο ΠΑΟΚ ήταν να τον κλαίνε οι ρέγγες του Θερμαϊκού με ντάλα ηλιοβασίλεμα, όπως σας έχω γράψει. Στο πρώτο ημίχρονο ο αγώνας θύμιζε και φιλικό, λόγω του ότι οι παίκτες του ΠΑΟΚ είναι και πολύ δημόσιοι υπάλληλοι. Απ’ την άλλη ο Παναιτωλικός μάγκικα στημένος σε 4-4-2 κι όλοι πίσω από τη μπάλα, μέχρι κι ο Χάβος για συμπαράσταση (πάντα εκτός γραμμής πλαγίου άουτ) αν τον άφηνε ο τέταρτος.\nΗ ΜΕΓΑΛΗ ΠΕΡΙΟΧΗ του Κυριακίδη έμοιαζε για τους παίκτες του ΠΑΟΚ να βρίσκεται μακρύτερα απ’ τη γενέτειρα του Κώστα Νικολαΐδη, τα Μουδανιά. Και κάθε φορά που ξεκινούσαν επίθεση έπεφταν σε μποτιλιάρισμα στο ύψος του αεροδρομίου. Φρίκη. Κάτι σκοτωμένες μπαλιές μόνο πέρασαν. Απ’ την άλλη έτρεμε το φυλλοκάρδι τους όταν ο Παναιτωλικός έκανε επιθέσεις. Απόδειξη οι καραμέλες που αγόραζε για τα λαιμά του ο Ρέι, ο τερματοφύλακας του ΠΑΟΚ, μετά τον αγώνα.\nΗ ΠΑΡΕΡΜΗΝΕΙΑ του αγώνα είναι ότι τάχα στο δεύτερο ημίχρονο οι αλλαγές του Λουτσέσκου ανέβασαν μέτρα τους γηπεδούχους και πλησίαζαν τη περιοχή. Τρίχες. Ο Χάβος ανέβασε τον ΠΑΟΚ. Όχι πως το ήθελε, μα το προκάλεσε. Διότι πήρε παίκτη απ’ την επίθεση και τον άξονα και γύρισε σε 5-4-1. Δηλαδή, ενώ στο πρώτο ημίχρονο οι παίκτες του Λουτσέσκου έβρισκαν μποτιλιάρισμα στο αεροδρόμιο, στο δεύτερο πήγαιναν αέρα μέχρι τα Φλογητά. Κι έψαχναν παράδρομο να φτάσουν στα Μουδανιά. Στο τέλος τον βρήκαν.\nΕΝΝΟΕΙΤΑΙ πως ο Χάβος κάτι άλλο είχε στο μυαλό του και δεν του βγήκε. Όταν μάλιστα τον ρώτησα σχετικά στην Συνέντευξη Τύπου, είχε έτοιμη την απάντηση. Χωρίς απάντηση θα κυκλοφορούσε σε κοτζάμ Τούμπα; Μόνο που εγώ – συμπαθάτε με- δεν την κατάλαβα. Σα να μου τα μπουρδούκλωσε.\nΑΥΤΗ ΗΤΑΝ όλη η ιστορία στη Τούμπα. Ένας ΠΑΟΚ βγαλμένος απ’ τα πέτρινα χρόνια του, ένας Παναιτωλικός που μπόρεσε να τον κοιτάξει στα μάτια μόνο και μόνο επειδή ο ΠΑΟΚ κάθονταν στα γόνατα, για να μην πω στα τέσσερα, ένα κακό όνειρο που είδε ο πάγκος στο ημίχρονο και το κακό συναπάντημα με τη μοίρα να παίζεις με πέντε αμυντικούς κι ο Πρίγιοβιτς να κάνει ανενόχλητος κεφαλιά στο γκολ, σα να τεντώθηκε απλά για να πιάσει από το πάνω ράφι του super market τα τελευταία corn flakes της προσφοράς.


Βρίσκεστε σε:Αρχική»Απόψεις»Δύο μόνο ιστορίες από τον κόσμο των αδέσποτων\nτης Αριστέας Ψούνη\nΦοιτήτριας, στο Τμήμα Θεατρικών Σπουδών, Πανεπιστημίου Πατρών\nΑπό την μία λοιπόν υπάρχουμε όσοι αισθανόμαστε. Φροντίζουμε την ζωή και αγωνιζόμαστε ν’ απαλύνουμε τον πόνο.\nΑπό την άλλη εκείνοι που την αφαιρούν. Αυτό ζούμε καθημερινά όλοι οι εθελοντές κι εδώ επέλεξα να σας παρουσιάσω εδώ δύο από τις ιστορίες που σχετίζονται με δύο μόνο από όλα αυτά τα πλάσματα που μπαίνουν στην καρδιά μας. Πρόκειται για τις σκυλίτσες «Θεία» και «Σόνια».\nΚαμία δεν υπάρχει πια. Δύο πρώην αδέσποτες σκυλίτσες από το χώρο Νοσοκομείου – Πανεπιστημίου Ρίου.\nΕμείς μάτια μου, δεν ήμασταν οι πολλοί. Εμείς μάτια μου σε αγαπήσαμε πολύ. Εμείς μάτια μου πονέσαμε για τον χαμό σου, και με την άκρη του ματιού μας σε ψάχνουμε ακόμα….\nΚαι οι 2 ιστορίες των θηλυκών σκύλων έχουν ως εξής:\nΗ «ΘΕΙΑ» μετά από την πενταετή περίπου διαμονής της στον χώρο του Πανεπιστημιακού Νοσοκομείου Πατρών κάποιος αποφάσισε να την ταΐσει κυριολεκτικά ΘΑΝΑΤΟ. Ήταν απόμακρη και φοβική. Δεν ενοχλούσε ποτέ κανέναν. Ζούσε σαν φαντασματάκι. Με τον όρο «φοβική» εννοώ ότι δεν ήταν εύκολη η προσέγγιση της για τα καθιερωμένα (εμβολιασμό, στείρωση, κτλπ), κι ούτε καν ήθελε αγκαλιές. Φοβόταν. Παρά ταύτα οι εθελοντές είχαμε καταφέρει -μετά από άπειρες απόπειρες πιασίματος, άπειρο τρέξιμο, άπειρο άγχος, με την βοήθεια της εθελόντριας Μαρίζας Μέντζιου είχαμε καταφέρει να την πιάσουμε. Μεταφέρθηκε στο κτηνιατρείο για στείρωση, θεραπείες, εμβολιασμό. Ένα χρόνο βρε αλήτες έμεινε ήσυχη. Ένα χρόνο μόνο είχε ηρεμήσει από γέννες και από ασθένειες. Μετά τη θανατώσατε…\nΕκείνη την βροχερή μέρα που καταφέραμε να την πιάσουμε, παρά τον φόβο της θυμάμαι, δεν γύρισε να μας δαγκώσει. Για όσο χρόνο χρειάστηκε ανέχτηκε τα χάδια μας και την παρουσία μας. Όμως το αίμα της έβραζε και ήθελε να γυρίσει στον χώρο της, έτσι και έκανε. Το έσκασε από τον χώρο φιλοξενίας της και γύρισε να βρει τους φίλους της και την ελευθερία της. Είχε συνηθίσει αδέσποτη…\nΜα είχε ανθρώπους που την αγαπούσαν. Είχε ανθρώπους που στις 15-10-2018 είχαν βάλει υπενθύμιση στο κινητό τους για τα φάρμακα της!\nΌμως ήταν η μέρα που έπεσε το θανατικό με φόλες.\nΗ Θεία Αγαπούσε πολύ τους φίλους της, μα πιο πολύ τον Μπλάκυ (βρέθηκε νεκρός κι αυτός).\nΛάτρευε το καλό φαγητό, το οποίο δεν της έλειπε, αγαπημένο της σνάκ τα τυροπιτάκια. Είχε την μεριά της, τα μπολάκια της, την ελευθερία της!\nΔύο ακόμη αγάπες της ήταν ο ήλιος και ο ύπνος. Κρυβόταν εν ζωή, κρύβεται και στον θάνατο. Ποτέ δεν εντοπίστηκε το νεκρό της κορμί, που εν πρώτοις όψεως απωθούσε τους πολλούς.\nΕμείς μάτια μου, δεν είμασταν οι πολλοί. Εμείς μάτια μου σε αγαπήσαμε πολύ. Εμείς μάτια μου πονέσαμε για τον χαμό σου, και με την άκρη του ματιού μας σε ψάχνουμε ακόμα…\nΨάχνουμε τα μάτια σου, που μας έχουν μείνει χαραγμένα στην ψυχή μας. Και σου ζητάμε συγνώμη για ότι δεν κάναμε.\nΗ «ΣΟΝΙΑ» , η 2η σκυλιτσα ζούσε στην εστία του Πανεπιστημίου Πατρών. Είχε κι εκείνη έναν κολλητό, τον Τσάρλυ. Τον θυμάστε? Αυτός πρόλαβε και υιοθετήθηκε αφού κινδύνεψε αρκετά.\nΜαζί του λοιπόν η Σόνια κατέστρωνε τα πιο επεισοδιακά περιστατικά. Στην αρχή όταν την πρωτοπαράτησαν στο χώρο ήταν επιφυλακτική στην προσέγγιση της. Φανταστείτε και εσείς να ζείτε με κάποιους που δείχνουν ότι σας αγαπούν και ξαφνικά να σας παρατήσουν σε έναν άγνωστο χώρο, με άγνωστους ανθρώπους και ζώα…Έτσι και έγινε, σύντομα έφαγε και την πρώτη της κλωτσιά. Με τον καιρό είχε ξεχωρίσει τους ανθρώπους της και είχα την τιμή να βρίσκομαι ανάμεσα σε αυτούς. Με εμάς ήταν πολύ τρυφερή, με κάποιους άλλους όχι. Και έτσι άρχισαν τα συνεχόμενα παράπονα για την ατίθαση Σόνια. Να και οι δημοσιεύσεις για να τονίσουν την επιθετική συμπεριφορά της. Και στη συνέχεια , με την βία και χωρίς να το γνωρίζουμε απομακρύνθηκε από τον χώρο και την την πήγαν μακριά μόνη της στο βουνό.\nΜα εκείνη βρήκε τον δρόμο και μετά από μια εβδομάδα ήταν πίσω, εκεί που της άρεσε καλύτερα. Με τους σκύλους φίλους της, και μ’ εμάς!\nΜέσα έλεγα συνέχεια «Θα έρθει η ώρα κορίτσι μου, που θα σωθείς και εσύ». Κι ήρθε κάποια στιγμή ένα φως. Συνεννοήθηκα με την Άντα και τα άλλα παιδιά εκεί κι αποφασίστηκε να μεταφερθεί η Σόνια μας σε ασφαλή χώρο μέχρι υιοθεσίας. Έτσι κι έγινε. Και η πληθωρική Σόνια μας μεταφέρθηκε για ασφάλεια στο χώρο που είχαμε επίσης προστατευμένο μέχρι υιοθεσίας τον Αλήτη. Το σκυλάκο που προκαλούσε ταραχές στο πανεπιστημιακό νοσοκομείο κι απειλούσαν να τον θανατώσουν. Ήμουν χαρούμενη και περιμέναμε να βρεθεί και γι αυτή μια αγκαλιά, να μας τη ζητήσουν για υιοθεσία.\nΚάποια μέρα όμως η γλυκιά μου Σόνια, η γλυκιά μας ξωτική καλλονή πέθανε ξαφνικά μάλλον από έμφραγμα του μυοκαρδίου. Όταν με ειδοποίησαν, πάγωσαν τα πάντα, μέσα σε μένα κι όλος ο κόσμος έξω από μένα.\nΔεν έχω ακόμα λόγια για να χαιρετίσω όπως θα ήθελα την αγαπημένη σκυλίτσα , τη δική μου αγαπημένη και την αγαπημένη κι άλλων. Θέλω μόνο να της ξαναπώ πόσο με τιμούσε που ήμουν ανάμεσα που αυτή επέλεξε να εμπιστεύεται.\nΠροηγούμενο άρθροΒίντεο: Δεν άντεξε την καραντίνα και άρχισε τις… μεταμορφώσεις\nΕπόμενο άρθρο Η Ευρώπη, ο κυκλώνας της πανδημίας και η Γερμανία μέσα στο μάτι του κυκλώνα


Όταν οι διασημότητες συναντούν τους φορολογικούς παραδείσους | Fortunegreece.com\nΌταν οι διασημότητες συναντούν τους φορολογικούς παραδείσους\nΟι μυστικές πρακτικές φοροδιαφυγής των διάσημων ονομάτων της showbiz\nΟι περισσότεροι ιδιώτες ή επιχειρηματίες, σε όλον τον κόσμο, προσπαθήσουν να βρουν τα απαραίτητα «παραθυράκια» του νόμου για να καταφέρουν να περιορίσουν τα χρήματα που θα κληθούν να πληρώσουν στις φορολογικές αρχές. Κάτι που μοιάζει φυσιολογικό και συνηθισμένο. Αλλά όταν στη θέση αυτή βρίσκεται ένας διάσημος τραγουδιστής ή ηθοποιός τα πράγματα μπορεί να αποκτήσουν ξαφνικά ένα διαφορετικό ενδιαφέρον.\nΚι ενώ πάρα πολλά ονόματα αστεριών της μουσικής ή του κινηματογράφου έχουν συνδεθεί κατά καιρούς με φήμες για φοροδιαφυγή, είναι σίγουρα λιγότερες γνωστές οι λεπτομέρειες γύρω από τα οικονομικά καταφύγια και τους τρόπους που επιλέγουν για να φοροδιαφεύγουν.\nΤο fortune.com αποφάσισε να παρουσιάσει κάποιες από τις χαρακτηριστικότερες περιπτώσεις που κατάφεραν να γίνουν γνωστές:\nΤο 1972 το βρετανικό συγκρότημα ηχογράφησε στην Γαλλία τον δίσκο «Exile on Main St.». Ο λόγος που επέλεξαν την Γαλλία ήταν καθαρά οικονομικός: Ήθελαν να αποφύγουν την βαριά φορολόγηση που επέβαλε η βρετανική κυβέρνηση.\nΩστόσο αυτό είναι μια λεπτομέρεια μπροστά στην αποκάλυψη της εφημερίδα The New York Times, που ήρθε έπειτα από 35 χρόνια. Σύμφωνα με την εφημερίδα ο Μικ Τζάγκερ, ο Κιθ Ρίτσαρντς και ο Τσάρλι Γουάτς χρησιμοποιούσαν για δεκαετίες μια ολλανδική λογιστική εταιρεία, την Promogroup, για να περιορίσουν την φορολογική τους επιβάρυνση.\nΚαι αυτό καθώς η Ολλανδία δεν φορολογεί τις πληρωμές για δικαιώματα. Όπως υπολογίζεται, σε μια περίοδο 20 ετών τα μέλη του συγκροτήματος κατάφεραν να περιορίσουν τα ποσά που πλήρωσαν σε φόρους στα 7,2 εκατομμύρια δολάρια. Την αντίστοιχη περίοδο τα κέρδη τους υπολογίζονταν σε 450 εκατομμύρια δολάρια.\nΌπως και οι Rolling Stones, έτσι και τα μέλη των U2 επέλεξαν την Ολλανδία για να περιορίσουν τους φόρους που έπρεπε να πληρώσουν. Για πολλούς η αποκάλυψη της επιλογής ενός φορολογικού παραδείσου από ένα συγκρότημα που δηλώνει πως μάχεται εναντίον της φτώχειας χαρακτηρίστηκε τουλάχιστον ως υποκριτική. Αλλά για τον Bono, ήταν απλά ο «Ιρλανδικός τρόπος σκέψης».\n«Στην καρδιά της ιρλανδικής οικονομίας βρίσκεται πάντα η φιλοσοφία της φορολογικής ανταγωνιστικότητας», δήλωσε το 2003 σε συνέντευξή του στην εφημερίδα The Guardian. «Η φορολογική ανταγωνιστικότητα έχει βγάλει τη χώρα μας από την φτώχεια. Οι υπεύθυνοι για τα έσοδα ξέρουν πως με αυτή την πολιτικοί κάποιοι θα φύγουν στο εξωτερικό ενώ άλλοι θα έρθουν στη χώρα. Και οι U2 είναι σε απόλυτη αρμονία με την φιλοσοφία της κυβέρνησης.»\nΤο 2014 η εφημερίδα The Guardian προέβη σε αποκαλύψεις γύρω τις ταυτότητες πάνω από 20.000 πελατών την Kleinwort Benson. Μιας εταιρείας που διαχειριζόταν, όχι και με τους πιο ηθικούς τρόπους, τις περιουσίες των πλούσιων πελατών της.\nΠολλοί από τους πελάτες της είχαν λογαριασμούς σε offshore εταιρείες με έδρα το νησί του Τζέρσεϊ, στη θάλασσα της Μάγχης. Ανάμεσα στα ονόματα βρισκόταν και αυτό του Μελ Γκίμπσον. Συνδικαιούχοι στον συγκεκριμένο λογαριασμό ήταν και πέντε από τα επτά παιδιά του.\nΈνα άλλο όνομα που συμπεριλαμβανόταν στο σκάνδαλο της Kleinwort Benson ήταν και αυτό του κιθαρίστα των Dire Straits, Μαρκ Νόπφλερ. Μαζί με την πρώην σύζυγό του και τα δύο τους παιδιά είχαν δημιουργήσει ένα λογαριασμό στο νησί Τζέρσεϊ. Όταν ο Guardian ζήτησε την γνώμη του για τις αποκαλύψεις, ο Νόπφλερ αρκέστηκε να δηλώσει πως όλες οι λεπτομέρειες που αφορούσαν τον λογαριασμό είχαν δηλωθεί στις αρχές των Ηνωμένων Πολιτειών και του Ηνωμένου Βασιλείου.\nΗ τελευταία περίπτωση αφορά μια γυναίκα που έφερε στην μόδα την αντισυμβατική εμφάνιση. Μα στα 70 της, η Βίβιεν Γουέστγουντ αποφάσισε πως ήρθε ο καιρός να προστατέψει την τεράστια περιουσία της από τις ορέξεις των εισπρακτικών αρχών. Έτσι αποφάσισε να υπογράψει μια συμφωνία 3 εκατομμυρίων δολαρίων τον χρόνο για να επιτρέψει σε μια offshore εταιρεία με έδρα το Λουξεμβούργο να χρησιμοποιεί το όνομα της στις δημιουργίες της.\nΆλλα όπως δήλωσε ένας δικηγόρος ειδικός στα θέματα φορολογίας στην εφημερίδα The Telegraph, η μεταφορά των δικαιωμάτων από το Ηνωμένο Βασίλειο σε έναν φορολογικό παράδεισο αποτελεί τον ορισμό της φοροαποφυγής και όχι της φοροδιαφυγής. Άρα ήταν κάτι νόμιμο. Άλλωστε, σύμφωνα με τους εκπροσώπους της Vivien Westwood Ltd., η εταιρεία πληρώνει όλους τους φόρους που της αναλογούν. Σε όποια χώρα κι αν έχει έδρα.


Μικρή διαφορά με Καλαμπόκη - Onsports.gr\nΑλεξάνδρα Λούτση\t02 Αυγούστου 2011, 09:59\nΜικρή διαφορά με Καλαμπόκη\nΣε καλό δρόμο βρίσκονται οι διαπραγματεύσεις του ΠΑΟΚ με τον εκπρόσωπο του Γιάννη Καλαμπόκη, για τη μετακίνησή του στη Θεσσαλονίκη.\nΤις δύο πλευρές χωρίζει μικρή διαφορά στο οικονομικό, που δεν φαντάζει δύσκολο να γεφυρωθεί, ώστε ο έμπειρος γκαρντ να συνεχίσει την καριέρα του υπό τις οδηγίες του Σούλη Μαρκόπουλου. Ο πρόεδρος του ΠΑΟΚ, Μπάνε Πρέλεβιτς, στη χθεσινοβραδινή (02/08) συνάντησή του με το μάνατζερ του παίκτη, Κώστα Παπαδάκη, πρότεινε συμβόλαιο συνεργασίας δύο ετών. Παρότι ο Καλαμπόκης είχε προτεραιότητα να παραμείνει στην Αθήνα, μοιάζει πλέον πολύ πιθανό να φορέσει τα ασπρόμαυρα.\nΣτο μεταξύ, σε καλό κλίμα διεξήχθη η συνάντηση των διοικούντων τον ΠΑΟΚ με τους εκπροσώπους των συνδέσμων, στην οποία είχαμε ανταλλαγή απόψεων. Εξάλλου, όπως αποφασίστηκε, από σήμερα (02/08) και μέχρι την Πέμπτη (04/08) εισιτήρια διαρκείας της ΚΑΕ θα διατίθενται και από την Τούμπα.